מפרט אחיד לפריט 6.4

**מכבסה, ניקוי יבש**, לרבות הפעלת מכונות כביסה וייבוש אוטומטיות שלא בבניין מגורים לשימוש הדיירים

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - המשרד להגנת הסביבה...............................................................................6**

**פרק 4 - הרשות הארצית לכבאות והצלה (תצהיר)........................................................38**

**פרק 5 - הרשות הארצית לכבאות והצלה...................................................................42**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. רישיון יוצג בעסק במקום נראה לעין.
  6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  9. **ביטול רישיון או פקיעתו**
     1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
     2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
     3. היתר זמני יפקע בנסיבות האמורות בסעיף 2.9.2.
     4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
     5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  10. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  11. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - המשרד להגנת הסביבה**

**מועד תחילתן של ההוראות המפורטות בפרק זה הוא ביום י"ט באייר תשפ"א (1 במאי 2021), ובכלל זה לגבי עסק שבמועד התחילה אין לו רישיון, היתר זמני או היתר מזורז ולגבי עסק שביום התחילה היה לו רישיון או היתר זמני, אלא אם כן נקבע מועד לתחילה אחר בגוף הפרק.**

# הגדרות

|  |  |
| --- | --- |
| "אירוע חומרים מסוכנים" | התרחשות בלתי מבוקרת או תאונה, שמעורב בה חומר מסוכן, הגורמת או העלולה לגרום סיכון לאדם ולסביבה, לרבות שפך, דליפה, פיזור, פיצוץ, התאיידות, דליקה |
| "אירוע פליטת חומר מזהם לקרקע" | אירוע חומרים מסוכנים הכולל פליטת חומר מזהם לקרקע |
| "אישור מנהל" | **אישור מנהל כמשמעות בתקנה 2 לתקנות סילוק פסולת חומרים מסוכנים** |
| "אתר האינטרנט" | [אתר האינטרנט של המשרד להגנת הסביבה](https://www.gov.il/he/departments/ministry_of_environmental_protection) |
| **"אתר טיפול בפסולת"** | **מקום המשמש לטיפול בפסולת, באמצעות שריפתה, עיבודה וכיוצא באלה, המורשה לפי כל דין, למעט אתר סילוק פסולת** |
| **"אתר סילוק פסולת"** | **מקום המשמש לפינוי ולסילוק פסולת, באמצעות הידוקה וכיסויה באופן מבוקר בחומר כיסוי, והמורשה לפי כל דין** |
| "אתר פסולת רעילה" | המפעל לניטרול וטיפול בפסולת תעשייתית ופסולת חומרים מסוכנים שבנאות חובב |
| "בעל העסק" | **לרבות כל אחד מאלה:**   1. בעל העסק 2. המחזיק בעסק 3. בעל רישיון העסק או מבקש הרישיון, לפי העניין 4. האדם שבהשגחתו, בפיקוחו או בניהולו פועל העסק |
| "גז פליטה" | גז המשתחרר לאוויר לרבות חומרים מוצקים, נוזלים וגזים הנישאים בו או תערובת שלהם |
| "דיזל גנראטור לחירום" | דיזל גנראטור המיועד לצורכי חירום בהם מופסקת אספקת החשמל מהרשת הארצית בלבד, ומופעל לא יותר מ-300 שעות בשנה והכולל מד שעות פעילות אוטומטי שיופעל בכל זמן הפעלת הדיזל גנראטור |
| "דלק" | דלק גולמי או מוצריו שהם נוזלים בלחץ אטמוספרי ובטמפרטורת הסביבה |
| "העסק" או "המכבסה" | עסק מסוג מכבסה, ניקוי יבש, לרבות הפעלת מכונות כביסה ויבוש אוטומטיות שלא בבניין מגורים לשימוש הדיירים |
| "[הנחיות ניטור שפכי תעשייה](http://www.sviva.gov.il/subjectsenv/wastewater/industrialwastewater/documents/guidelines-industrial-wastewater-monitoring.pdf)" | [הנחיות ניטור שפכי תעשייה](https://www.gov.il/he/Departments/policies/industrial_wastewater_guidelines) המפורסם [באתר האינטרנט](https://www.gov.il/he/departments/ministry_of_environmental_protection) של המשרד להגנת הסביבה, בנוסחו המעודכן מעת לעת |
| "זיהום קרקע" | שחרור של חומר מזהם לקרקע באופן הגורם לכך שהקרקע תהיה קרקע מזוהמת; ואם הייתה הקרקע מזוהמת טרם השחרור, יראו כל שחרור נוסף של חומר מזהם לקרקע, כזיהום קרקע |
| "חומר חלקיקי" | חומר המורכב מחלקיקים זעירים, למעט מים, הנישא או העשוי להינשא באוויר או בגז, לרבות בצורת אבק, עשן, או תרסיס |
| "חומר מזהם קרקע" | **חומר מסוכן כהגדרתו בחוק חומרים מסוכנים שנקבע לגביו ערך סף כהגדרתו בתנאים אלה** |
| "חומר מסוכן" | **כהגדרתו בחוק חומרים מסוכנים** |
| "חוק חומרים מסוכנים" | [חוק חומרים מסוכנים, התשנ"ג-1993](https://www.gov.il/he/departments/legalInfo/hazardous_law_1993) |
| "טופס מלווה" | טופס אשר מלווה ומתעד את העברת הפסולת המסוכנת מצאתה מהעסק ועד להגעתה ליעד הסופי |
| "יום התחילה" | **מועד תחילת ההוראות המפורטות בפרק זה: ביום 01.05.2021 (י"ט אייר, תשפ"א), ובכלל זה לגבי עסק שבמועד התחילה אין לו רישיון או היתר זמני, או עסק שביום התחילה היה לו רישיון או היתר זמני, אלא אם כן נקבע מועד לתחילה אחר בגוף הפרק** |
| "כלי קיבול" | כלי נייד או נייח לאחסון או לאצירה של חומר, לרבות חומר מסוכן, חומר מזהם קרקע, שפכים או תמלחות, לרבות מכל נייד או נייח וצנרת |
| "מאצרה" | אמצעי קיבול העשוי משטח אטום מוקף דפנות, האטומים לחלחול החומר המאוחסן בו, שמטרתו לאגור שפך של חומרים המאוחסנים בו ולמנוע פיזורם לסביבה, לרבות אמצעי קיבול נייד; וכמשמעותה בסעיף 3.9.7 בתנאים אלה |
| "מדיה דיגיטלית" | באמצעות [אתר האינטרנט](https://www.gov.il/he/departments/ministry_of_environmental_protection) לרבות על גבי טופס מקוון ואם אינו קיים באמצעות הדואר האלקטרוני, או באופן אחר בהתאם להנחיות שיפורסמו [באתר האינטרנט](https://www.gov.il/he/departments/ministry_of_environmental_protection) |
| "מכונת ניקוי יבש סגורה" | **מכונה לניקוי יבש העושה שימוש ב-PERC כממס, וכוללת לכל הפחות את כל האמצעים הבאים:**   1. מעבה לצורך מיחזור הממס 2. פילטר פחם 3. אמצעי להורדת ריכוז אדי ה-PERC בתוף בסוף פעולת הייבוש 4. מנגנון למניעת פתיחת דלת המכונה אלא רק לאחר זמן שהייה לצורך קירור והורדת ריכוז אדי ה- PERCאו מנגנון למניעת פתיחת דלת המכונה הפועל באמצעות חיישן המוודא כי ריכוז אדי ה-PERC אינו עולה על רמה של ppm300. |
| "מכל איסוף שפכים" | מכל המיועד לאגירת תשטיפים, שפכים, תמלחות או נגר עילי מזוהם |
| "מעבדה מוסמכת" | מעבדה שיש בידה הסמכה תקפה לפי חוק הרשות הלאומית להסמכת מעבדות, התשנ"ז-1997, שהוסמכה לבצע את הבדיקות הנדרשות בתנאים אלה |
| "מספר או"ם" | **מספר בן ארבע ספרות לזיהוי חומר מסוכן או קבוצת חומרים מסוכנים**  **כפי שנקבע בספר הכתום** (UN Number)**;** "הספר הכתום" - כהגדרתו  בתקנות רישוי עסקים (סילוק פסולת חומרים מסוכנים), התשנ"א-1990 |
| "משטחי תפעול" | **כל אלה:**   1. משטחים בהם מתקיימת פעילות של מכונות הכביסה, כולל פעילות תחזוקה, אחסון, פריקה וטעינה של חומרים מסוכנים, מתקן קדם טיפול. 2. משטחים עליהם עלולים להיווצר או שאליהם עלולים להגיע שפכים, תמלחות, תשטיפים, שפך דלקים, שמנים או חומרים מסוכנים, למעט כבישים |
| "מתקן טיהור שפכים" או "מט"ש" | מתקן לטיפול בשפכים, לרבות כל מאגר, אמצעי, או תהליך טיפול נוסף,  אשר מיועד להפחתת ריכוז המזהמים שבשפכים, המאושר לפי כל דין |
| "מתקן ייצור אנרגיה" | יחידה או מספר יחידות לייצור אנרגיה תרמית באמצעות שריפת דלק, לרבות באמצעות ייצור קיטור, חימום מים וחימום שמן, שהספקן התרמי הכולל אינו עולה על 50 מגוואט, ובלבד שהן מצויות בסמיכות אחת לשנייה ובבעלות משותפת |
| "מתקן גיבוי לייצור אנרגיה" | מתקן ייצור אנרגיה המשמש לגיבוי בעת תקלה, חירום או תחזוקה, הפועל לא יותר מ-500 שעות בשנה והכולל מד שעות פעילות אוטומטי שיופעל בכל זמן הפעלת מתקן ייצור אנרגיה |
| "מתקן קדם טיפול" | מתקן, על מרכיביו השונים, לרבות כל אמצעי, או תהליך טיפול, שבו מטופלים שפכי העסק או התמלחות לפני העברתם ממנו לשם הורדת ריכוז המזהמים בשפכים, כולל מתקן לטיפול בבוצה, מפריד שמן או דלק ומפריד שומן, המאושר לפי כל דין |
| "נגר עילי מזוהם" | משקעים שבאו במגע עם מזהמים, לרבות במשטחי תפעול או עם  קרקע מזוהמת |
| "נגר עילי נקי" | משקעים שלא באו במגע עם מזהמים, לרבות במשטחי התפעול או עם קרקע מזוהמת |
| "נותן האישור" | עובד מדינה או עובד ציבור שהוסמך על ידי השר להגנת הסביבה כנותן  האישור לפי סעיף 6(א) לחוק רישוי עסקים, תשכ"ח-1968 וכמשמעותו  בסעיף 3.2 לעניין התנאים המוקדמים ובסעיף 3.3 |
| "ספר שיטות סטנדרטיות" | המהדורה האחרונה של הספר:  Standard Methods for the Examination of Water and Wastewater,  בעריכת ובהוצאת:  American Public Health Association, American Water Works Association, Water Environment Federation.  שעותק ממנו מצוי בספריה לרפואה ציבורית על שם ד"ר זימן במשרד  הבריאות, ירושלים, באגף מים ונחלים במשרד להגנת הסביבה, ירושלים  ובאגף שפכי תעשיה וקרקעות מזוהמות במשרד להגנת הסביבה, קריית  הממשלה תל אביב, וזמין לעיון הציבור בשעות העבודה |
| **"ערך סף"** | ערך שנקבע לחומר מזהם קרקע לפי [הנחיות בנושא ערכי סף לחומרים מזהמי קרקע Very Strict Levels (VSL) משנת 2017](https://www.gov.il/BlobFolder/guide/what_is_contaminated_soil/he/contaminated_soil_preliminary_thresholds_for_pollutants_in_land.pdf), ולפי טבלאות עזר "[ערכי סף מבוססי סיכון למזהמי קרקע](https://www.gov.il/he/departments/policies/contaminated_soil_policy)" בנוסחן המעודכן מעת לעת, המפורסם באתר האינטרנט |
| "פליטה לא מוקדית" | פליטת מזהם אוויר ממקור שאינו ארובה |
| "פסולת חומר מסוכן" | **כהגדרת "פסולת" בתקנות סילוק פסולת חומרים מסוכנים** |
| "קרקע" | תווך האדמה והמסלע הבלתי רוויים במים, לרבות פני הקרקע וגז הקרקע |
| "קרקע מזוהמת" | קרקע שריכוזי המזהמים בה חורגים מערכי הסף |
| **"שיקום קרקע"** | **לרבות טיפול בקרקע ללא חפירה** (In Situ)**, חפירת הקרקע וטיפול בה באתר המטופל (**On - Site**) או פינוי הקרקע ליעד מאושר על פי כל דין (**Ex - Situ**) כולל אתרי הטמנה, מתקני טיפול, שימוש חוזר בתשתיות, מיגון מבנים מבני חדירת גזי קרקע וכל פעולה לעצירת מסלולי הסעה של מזהמים בקרקע** |
| **"שפכים"** | **פסולת המורחקת בהזרמה או פסולת נוזלית, לרבות מוצקים בתרחיף והמוצקים מומסים, לרבות שפכים סניטריים, תעשייתיים ותמלחות** |
| "שפכים סניטריים" | שפכים שמקורם בשירותים הסניטריים (לרבות: מכיורים, ממקלחות ומאסלות) של העסק |
| "שפכים תעשייתיים" | שפכים שמקורם מפעילות העסק, לרבות תשטיפים ונגר עילי מזוהם למעט שפכים סניטריים |
| "תמלחות" | **כל אלה:**   1. שפכים שמקורם בריענון מחליף יונים המשמש לריכוך מים בכמות העולה על שלוש טונות כלורידים לשנה או שתי טונות נתרן לשנה; לעניין זה, "ריענון" - תהליך העברה של תמיסת מלח מרוכזת או חומצת מלח או סודה קאוסטית, דרך מחליף יונים, לצורך הכשרתו מחדש לפעילותו. 2. שפכים המכילים מלח שמקורם בפעילות העסק, הדורשת הוספת כלורידים או נתרן, בכמות העולה על שש טונות כלורידים לשנה או ארבע טונות נתרן לשנה, לכל סוג תמלחת. 3. שפכים המוזרמים מהעסק למתקן טיהור שפכים המכילים ריכוזי כלוריד, נתרן, פלואוריד ובורון החורגים מהריכוזים המצוינים בתקנות רישוי עסקים (ריכוזי מלחים בשפכים תעשייתיים), התשס"ג-2003 ובהתאם לאמור בהן |
| "תקנות סילוק פסולת חומרים מסוכנים" | [תקנות רישוי עסקים (סילוק פסולת חומרים מסוכנים), התשנ"א-1990](https://www.gov.il/he/departments/legalInfo/1994_regulations_hazardous_waste_disposal) |
| "תקנות תחנות דלק" | תקנות המים (מניעת זיהום מים)(תחנות דלק), התשנ"ז-1997 |
| "תשטיפים" | נוזלים שבאו במגע עם משטחי תפעול או עם שפכים, חומר מסוכן, דלק, שמן, קרקע מזוהמת, בוצה או פסולת או שנבעו מהם |
| "PERC" | שם מסחרי לחומר פרכלורואתילן או טטראכלורואתילן שנוסחתו הכימית C2Cl4, המשמש לניקוי יבש (מספר CAS 127-18-4) |

# תנאים **מוקדמים למתן אישור המשרד להגנת** הסביבה לרישיון עסק לפי סעיף 7(א) לחוק

# בכל מקום בו צוין בתנאים אלה, כי יש להעביר מסמכים ודיווחים לנותן האישור, או במקרים בהם בעל העסק נדרש לקבל אישור מנותן האישור, יש להעביר את המסמכים והמידע במדיה דיגיטלית ולקבל את האישור ממי שהוא עובד היחידה הסביבתית ברשות המקומית הרלוונטית (לרבות איגוד ערים) שהוסמך לכך על ידי השר להגנת הסביבה, אלא אם כן נקבע במפורש אחרת. בהיעדר עובד כאמור, לעובד המחוז הרלוונטי במשרד להגנת הסביבה, במדיה דיגיטלית. אין באמור כדי לגרוע מנותן האישור עובד המשרד להגנת הסביבה, לקבל מסמכים ודיווחים על פי דרישתו. על בעל העסק לקיים את הדרישות הבאות, כתנאי למתן האישור לרישיון עסק, היתר זמני או היתר מזורז.

## בעל העסק יגיש לנותן האישור, עם הגשת הבקשה לרישיון עסק, היתר זמני או היתר מזורז, את המידע הסביבתי העדכני הנחוץ לבדיקת הבקשה על פי המפורט במסמך ["מידע סביבתי לצורך בדיקת בקשה לרישיון עסק/היתר זמני"](https://www.gov.il/BlobFolder/generalpage/business_license_request_process/he/business_registration_environmental_data_doc_for_business_license_request.pdf) המפורסם באתר האינטרנט. מידע זה נדרש בנוסף למסמכים הנדרשים לפי חוק רישוי עסקים.

## בעסק המחזיק במכונת ניקוי יבש - בעל העסק יגיש לנותן האישור עם הגשת הבקשה לרישיון עסק או להיתר זמני, בנוסף לאמור בסעיף 3.2.1, את כל אלה:

## פירוט שנת הייצור של כל אחת ממכונות הניקוי יבש בעסק.

## המפרט הטכני של כל אחת ממכונות הניקוי יבש בעסק הכולל התייחסות לכל אלה:

## קיומו של מעבה לצורך מיחזור הממס.

## קיומו של פילטר פחם.

## קיומו של אמצעי להורדת ריכוז אדי ה-PERC בתוף בסוף פעולת הייבוש.

## **מנגנון למניעת פתיחת דלת המכונה אלא רק לאחר זמן שהייה לצורך קירור והורדת ריכוז אדי ה- PERC או מנגנון למניעת פתיחת דלת המכונה הפועל באמצעות חיישן המוודא כי ריכוז אדי ה-PERC אינו עולה על רמה של ppm300.**

## **אם לא קיים מפרט טכני של מכונת ניקוי יבש, יעביר בעל העסק אישור בכתב, לגבי קיום ההתקנים המפורטים בסעיף 3.2.2.(2) לעיל. האישור יהיה חתום על ידי יבואן או ספק המכונה או מהנדס מכונות הרשום בפנקס המהנדסים והאדריכלים כמשמעותו בסעיף 8 לחוק המהנדסים והאדריכלים, תשי"ח-1958 בלבד (להלן - פנקס המהנדסים והאדריכלים).**

## בעסק יותקנו מערכות איסוף וניקוז נפרדות

## לשפכים סניטריים.

## לשפכים תעשייתיים, לתשטיפים ולנגר עילי מזוהם.

## לנגר עילי נקי.

## בעסק יותקנו משטחי תפעול אשר יעמדו בכל אלה:

## אטומים ועמידים בפני חלחול הנוזלים הצפויים להתנקז אליהם.

## מופרדים משאר שטחי העסק באופן שתימנע הגעתם של תשטיפים לסביבה.

## מנוקזים למערכת האיסוף וניקוז לשפכים תעשייתיים, לתשטיפים ולנגר עילי מזוהם, כמפורט בסעיף ב' לתנאים אלה.

## מקורים על פי דרישת נותן האישור.

# כללי

## בכל מקום בו צוין בתנאים אלה, כי יש להעביר מסמכים ודיווחים לנותן האישור, או במקרים בהם בעל העסק נדרש לקבל אישור מנותן האישור, יש להעביר את המסמכים והמידע במדיה דיגיטלית ולקבל את האישור ממי שהוא עובד היחידה הסביבתית ברשות המקומית הרלוונטית (לרבות איגוד ערים) שהוסמך לכך על ידי השר להגנת הסביבה, אלא אם כן נקבע במפורש אחרת. בהיעדר עובד כאמור, לעובד המחוז הרלוונטי במשרד להגנת הסביבה, במדיה דיגיטלית. אין באמור כדי לגרוע מנותן האישור עובד המשרד להגנת הסביבה, לקבל מסמכים ודיווחים על פי דרישתו.

## בעל העסק יפעיל את העסק תוך שמירה על איכות נאותה של הסביבה ובאופן שאינו גורם למטרדים או למפגעים לסביבה.

## כל פעילות העסק, לרבות אחסון קבוע או זמני, פריקה וטעינה, תתבצע בשטח העסק על גבי משטחי תפעול אשר יהיו מנוקזים אל אחת ממערכות האיסוף, לפי העניין.

## אופן אחסון

## חומרים מסוכנים יאוחסנו על פי האמור בפרק 3.10, אחסון חומרים מסוכנים.

## בעל העסק יאחסן חומרים אשר עלולים להתפזר לסביבה כגון, אבקות וגרגרים, באריזות סגורות ואטומות.

## חומרים נדיפים, כגון ממיסים, חומצות וחומרי ניקוי, יאוחסנו במכלים שישמרו סגורים בכל עת, כך שתימנע מהם ככל האפשר התנדפות לאוויר, פרט לזמני מילוי או ריקון.

## מלח מוצק קל תמס כדוגמת ((NaCl יאוחסן באריזות תקינות וסגורות על גבי משטחי תפעול מקורים באופן שימנע את פיזורו לסביבה.

## בעל העסק יתקין ויתחזק משטחי תפעול אשר יעמדו בדרישות אלה:

## אטומים ועמידים בפני חלחול הנוזלים הצפויים להתנקז אליהם.

## מופרדים משאר שטחי העסק באופן שתימנע הגעתם של תשטיפים לסביבה.

## מנוקזים למערכת האיסוף וניקוז לשפכים תעשייתיים, לתשטיפים ולנגר עילי מזוהם, כמפורט בסעיף ב' לתנאים אלה.

## מקורים על פי דרישת נותן האישור.

## במקרה של סגירה או העתקת מיקום העסק, על בעל העסק לבצע את כל אלה:

## להודיע על הכוונה בדבר סגירת העסק או העתקתו לנותן האישור בכתב, מוקדם ככל הניתן, תוך ציון המועד המתוכנן, ולפחות 30 יום מראש ממועד הסגירה/ההעתקה. יש לצרף להודעה רשימת חומרים שיש לפנות מהעסק או שהם מיועדים לפינוי מהעסק, לרבות חומרים מסוכנים, שפכים, פסולת, אריזות ומיכלי אחסון. יש לפרט כמויות חומרים, יעדי סילוק מתוכננים ולוח זמנים מתוכנן לביצוע.

## לפנות חומרים ומכלים משטח העסק, בכפוף להוראות נותן האישור;.

## לשמור אסמכתאות על פינוי החומרים והמכלים לתקופה של שלוש שנים לפחות, להעמידם לעיון או למוסרם לנותן האישור לפי דרישתו.

## בעסק המפעיל או הפעיל בעבר מכונת ניקוי יבש אשר כלולה בקבוצת המיקוד השנייה, כמפורט [במדיניות המשרד בנושא קרקעות מזוהמות](https://www.gov.il/he/departments/policies/contaminated_soil_policy), על בעל העסק:

## לפעול בהתאם למסמך [ריכוז הנחיות מקצועיות - השבתת אתר החשוד בזיהום קרקע](https://www.gov.il/he/departments/policies/contamination_soil_regulations), המפורסם באתר האינטרנט.

## להגיש סקר היסטורי על פי דרישת נותן האישור והשלמות ותיקונים לו בהתאם להנחיותיו.

## בעל העסק ידווח לנותן האישור שלושה חודשים מראש לפחות, על כל שינוי מהותי מתוכנן בעסק העלול להשפיע על הסביבה, לרבות שינוי במסמכי העסק, בתשתיות העסק, שינוי בחומרים המאוחסנים וכמויותיהם, או כל שינוי אחר העלול להשפיע על העמידה בערכים המפורטים בתנאים אלה.

# כללי - מכבסה לניקוי יבש

## בעל עסק שביום התחילה אין לו רישיון עסק או היתר זמני, יתקין ויפעיל מכונת ניקוי יבש סגורה בלבד, והעומדת בדרישות התקן הישראלי ת"י 8230 "דרישות בטיחות למכונות לניקוי יבש המשתמשות בפרכלורואתילן".

## בעל עסק שלו רישיון עסק או היתר זמני ביום התחילה, יפעיל בעסק מכונת ניקוי יבש סגורה בלבד, והעומדת בתקן כמפורט בסעיף 3.4.1. על אף האמור, בעל עסק כאמור המפעיל מכונת ניקוי יבש שאינה מכונת ניקוי יבש סגורה - יפעיל מכונת ניקוי יבש סגורה בלבד בתום שנה מיום התחילה (ובכל מקרה לא יאוחר מיום 01/05/2022) אם העסק נמצא באזורים בהם מתקיימים מגורים, מסחר, משרדים וקניונים; אם העסק אינו נמצא באזורים כאמור - בתום שנתיים מיום התחילה (ובכל מקרה לא יאוחר מיום 01/05/2023).

## תנאי זה לא יחול על בעל עסק המחזיק ברישיון עסק או בהיתר זמני ביום התחילה אם נקבע בהם לוח זמנים להחלפת מכונת ניקוי יבש למכונת ניקוי יבש סגורה; בעל עסק כאמור יעמוד בלוח הזמנים כפי שנקבע לו ברישיון או בהיתר כאמור.

## בעל העסק לא יתקין ויפעיל בעסק מכונת ניקוי יבש העושה שימוש ב-PERC בהפעלה עצמית של הציבור.

## בעל העסק יפעיל ויתחזק את כל סוגי מכונות הניקוי היבש הקיימות בעסק בהתאם להוראות היצרן, ולהוראות התחזוקה השוטפת של המכונות על כל חלקיהן.

## בעל העסק ינקוט בפעולות לצמצום פליטת אדי PERC לסביבה.

## בעל העסק יעביר לנותן האישור את המפרט הטכני של כל אחת ממכונות הניקוי יבש בעסק הכולל התייחסות לכל אלה:

## קיומו של מעבה לצורך מיחזור הממס.

## קיומו של פילטר פחם.

## קיומו של אמצעי להורדת ריכוז אדי ה-PERC בתוף בסוף פעולת הייבוש.

## מנגנון למניעת פתיחת דלת המכונה אלא רק לאחר זמן שהייה לצורך קירור והורדת ריכוז אדי ה-PERC או מנגנון למניעת פתיחת דלת המכונה הפועל באמצעות חיישן המוודא כי ריכוז אדי ה-PERC אינו עולה על רמה של ppm 300.

## אם לא קיים מפרט טכני של מכונת ניקוי יבש, יעביר בעל העסק אישור בכתב, לגבי קיום ההתקנים המפורטים בסעיף זה, חתום על ידי יבואן או ספק המכונה או מהנדס מכונות הרשום בפנקס המהנדסים והאדריכלים בלבד.

## בעל העסק ישמור בעסק קבלות המעידות על רכישת PERC לרבות הפירוט לגבי הכמות שנרכשה לתקופה של שלוש שנים לפחות ויציגם או ימסרם לנותן האישור לפי דרישתו.

# מים ושפכים

## בעסק יופעלו באופן שלא ייגרמו מפגעים סביבתיים, מערכות איסוף וניקוז נפרדות לכל אלה:

## שפכים סניטריים.

## שפכים תעשייתיים לרבות תשטיפים ונגר עילי מזוהם.

## נגר עילי נקי.

## בעסק יהיו משטחי תפעול אשר יעמדו בכל אלה:

## אטומים ועמידים בפני חלחול הנוזלים הצפויים להתנקז אליהם;

## מופרדים משאר שטחי העסק באופן שתימנע הגעתם של שפכים ותשטיפים לסביבה;

## מנוקזים למערכת האיסוף וניקוז לשפכים תעשייתיים לרבות תשטיפים ונגר עילי מזוהם כמפורט בסעיף 3.5.1.(2) לעיל.

## תעלות הניקוז בהן עוברים שפכים תעשייתיים או חומר מזהם קרקע יהיו אטומות ועמידות בפני חלחול הנוזלים הצפויים להתנקז או לעבור בהן.

## משטחי התפעול, תעלות הניקוז והשוחות בעסק, יהיו נקיים ותקינים בכל עת.

## שפכים סניטריים

## שפכים סניטרים יוזרמו למערכת הביוב הציבורית.

## אם יימצאו בשפכים הסניטריים בעסק פרמטר או מספר פרמטרים החורגים מהערך המפורט [בנספח 1](#נספח מספר 1) לתנאים אלה, יראו אותם כאילו הם שפכים תעשייתיים ויחולו עליהם התנאים כאמור בסעיף 3.5.7 להלן.

## לא יוזרמו למערכת הביוב הציבורית שאריות חומר הניקוי שמקורם מפעילות מכונת ניקוי יבש לרבות מי עיבוי. חומרים אלה יאספו למיכל אטום, ויטופלו ויסולקו כפסולת חומר מסוכן כמפורט בסעיף 3.11 פסולת חומר מסוכן.

## שפכים תעשייתיים, תשטיפים ונגר עילי מזוהם

## שפכים תעשייתיים, תשטיפים ונגר עילי מזוהם, יטופלו ויסולקו באחת או יותר מהאפשרויות הבאות:

## למערכת הביוב הציבורית - ישירות או לאחר שעברו טיפול במיתקן קדם טיפול, ובלבד שריכוזי המזהמים שבהם עומדים בערכים המופיעים בטבלה [שבנספח 1](#נספח מספר 1) בתנאים אלה, או במזהמים ובערכים אחרים שהורה עליהם נותן האישור בכתב.

## למיכל איסוף שפכים אטום וממנו, באמצעות מוביל שפכים מורשה לפי דין, למתקן קדם טיפול או למתקן טיהור שפכים לקליטת סוג השפכים המפונים.

## פתרון אחר באישור מראש ובכתב מנותן האישור.

1. שפכים תעשייתיים, תשטיפים ונגר עילי מזוהם שהינם פסולת חומר מסוכן, יטופלו ויסולקו בהתאם לאמור בסעיף 3.11.
2. בהתאם ליעדי סילוק הקולחין והבוצה ובהתאם לתרומת העסק לכלל השפכים המגיעים למתקן טיהור שפכים, או בנסיבות אחרות שימצאו מוצדקות, יידרש בעל העסק, לפי החלטת נותן האישור, לעמוד בערכים שונים עבור הפרמטרים המופיעים בטבלה [בנספח 1](#נספח מספר 1).
3. במקרה של פינוי שפכים תעשייתיים, תשטיפים ונגר עילי מזוהם על ידי מוביל שפכים לפי סעיפים 3.5.7.(1ב), 3.5.7.(1ג) ו-3.5.7.(2), ישמור בעל העסק בשטח העסק, קבלות על פינויים וקליטתם במתקן קדם טיפול או במתקן טיהור שפכים, לפי העניין; בקבלות ייכללו פרטים על יעד הפינוי, הכמות שפונתה, מועד הפינוי והרכב השפכים התעשייתיים, התשטיפים ונגר עילי מזוהם שפונו. בעל העסק ישמור קבלות אלה לתקופה של שלוש שנים לפחות, ויציגם או ימסרם לנותן האישור, על פי דרישתו.
4. בעל העסק לא ימהל, את השפכים התעשייתיים, התשטיפים, נגר עילי מזוהם והתמלחות לפני או אחרי טיפול, במים או בשפכים, ולא יגדיל את צריכת המים על מנת להקטין את ריכוזי המזהמים בשפכים.
5. בעל העסק יתקין, יפעיל ויתחזק לפי הוראות היצרן ציוד למניעה ובקרה של גלישות ודליפות ממכלי איסוף שפכים תעשייתיים.
6. בעל העסק יתקין אמצעים כגון מסננים, שבכות או מלכודות סחף באזורי ניקוז השפכים התעשייתיים למניעת כניסת מוצקים אשר קוטרם מעל 10 מ"מ וכל חומר אחר שעלול לגרום להפרעה משמעותית להזרמת השפכים למערכת הביוב הציבורית או לכל יעד אחר כמפורט בסעיף 3.5.7.(1).
7. בעל העסק יבצע ויגיש לפי דרישת אגף שפכי תעשייה, דלקים וקרקעות מזוהמות של המשרד להגנת הסביבה והנחיותיו, בחינה בשפכי העסק להימצאותם של חומרים המסכנים את הבריאות והסביבה כגון כאלה המסווגים כמסרטנים, מוטגנים, טרטוגניים, תרופות, הורמונים, זרזי גדילה, מזהמים אורגניים ואי אורגנים שארתיים במערכות ביולוגיות ואקולוגיות או רעילים במיוחד.

## מתקן קדם טיפול

## ככל שעסק אינו עומד בערכים המצוינים בטבלה [שבנספח 1](#נספח מספר 1) לתנאים אלה, בעל העסק יתקין מתקן קדם טיפול, או מתקנים כאמור ככל הנדרש, אשר יתוכננו ויופעלו בהתאם לטכניקה המיטבית הזמינה.

## מתקן קדם הטיפול והצנרת אליו וממנו יסומנו באופן בולט לעין בהתאם לסוג השפכים וכיווני הזרימה.

## מתקן קדם טיפול יהיה תקין בכל עת, ויתופעל ויתוחזק על פי הוראות היצרן.

## אסמכתאות בגין תחזוקה שוטפת של מתקן קדם טיפול, ישמרו בעסק למשך שלוש שנים לפחות, ויוצגו או יימסרו לנותן האישור, על פי דרישתו.

## על פי דרישת נותן האישור, בעל העסק יכין ויגיש לו תכנית פעולה למניעת זיהום הסביבה משפכי העסק במקרה של השבתת מתקן קדם טיפול לצורך תחזוקה, במקרה של תקלה בו, ובכלל זאת במקרה של תקלה בהעברת השפכים למערכת הביוב הציבורית.

## בוצה ממתקן קדם טיפול תיאסף במיכל איסוף ייעודי בעסק ותפונה באמצעות מוביל מורשה לפי כל דין ליעד המאושר על פי כל דין לקליטת סוג הבוצה המפונה. על אף האמור, בעל עסק רשאי להעביר בוצה שנאספה במיכל איסוף ייעודי לשימוש חוזר בעסק ובלבד שהינו עומד בכל דרישות תנאים אלה. פסולת חומר מסוכן תטופל ותסולק בהתאם לאמור בסעיף 3.11.

## פינוי בוצה שאינה פסולת חומר מסוכן, שלפי תקנות המים (מניעת זיהום מים) (שימוש בבוצה וסילוקה), התשס"ד-2004 אין מניעה להעבירה לאתר לסילוק פסולת, תבוצע לאחר מיצוק הבוצה לריכוז של 25% מוצקים לפחות.

## קבלות חתומות על פינוי והובלת בוצה ממתקן קדם טיפול וקליטתה ביעד הפינוי, יישמרו בשטח העסק למשך תקופה של לפחות שלוש שנים ויוצגו או יימסרו לנותן האישור, על פי דרישתו.

## מלח מוצק ותמלחות

## בעל העסק יאגור ויאסוף מלח מוצק ותמלחות בכלי קיבול ייעודי, אשר יוצב באופן בו תימנע הגעת או פיזור המלח המוצק והתמלחות לסביבה. כגון, בתוך מאצרה או על גבי משטח המנוקז לבור איסוף כמפורט בסעיף 3.9.8. המאצרה או בור האיסוף לפי העניין ירוקנו בהתאם לאמור בסעיף 3.9.9.

## בעל העסק יפנה תמלחות שנוצרות כתוצאה מפעילות העסק באחת או יותר מהאפשרויות הבאות:

## בהזרמה או בהטלה לים אם התקיים אחד מאלה:

## על פי היתר הזרמה או הטלה לים לפי [חוק מניעת זיהום הים ממקורות יבשתיים, תשמ"ח-1988](https://www.gov.il/he/Departments/legalInfo/prevention_marine_pollution_from_land_sources_law_1988) ובהתאם לתנאיו (להלן - היתר הזרמה או הטלה לים).

## תמלחות טיפול במים שמקורן בריענון שרפים, על פי אישור מראש ובכתב, לפינוי תמלחות למסוף ימי בעל היתר הזרמה או הטלה לים, שנתן נציג אגף שפכי תעשייה או מרכז שפכי תעשייה במחוז המשרד להגנת הסביבה, והכל בהתאם לנוהל "[פינוי תמלחות](https://www.gov.il/BlobFolder/policy/operation_and_supervision_guidelines/he/wastewater_industrial_wastewater_brine_removal_procedure.pdf)" המפורסם באתר האינטרנט בנוסחו המעודכן מעת לעת.

#### ליעד אחר באישור מראש ובכתב מאת נותן האישור.

#### תמלחת שהינה פסולת חומר מסוכן תטופל ותסולק בהתאם לתנאי פרק זה.

#### אין לפנות מלח מוצק לאתר לסילוק פסולת.

#### בעל עסק ישמור קבלות המעידות על פינוי וקליטת מלח מוצק ותמלחות ביעד הקולט למשך שלוש שנים לפחות, ויעמידם לעיון או ימסרם לנותן האישור, על פי דרישתו.

#### בעל עסק ישמור קבלות על כמויות המלח הנצרכות בעסק בשטח העסק למשך שלוש שנים לפחות, ויציגם או ימסרם לנותן האישור, לפי דרישתו.

## מי נגר עילי

## בעל העסק יפעל בשטח עסק למניעת זיהום נגר עילי נקי.

## בעל העסק ימנע חדירת מי נגר עילי מהסביבה אל משטחי התפעול.

## נגר עילי נקי, לרבות מגגות המבנים והמרזבים בעסק, ינוקז למערכת הניקוז הציבורית; בהעדר אפשרות להתחברות למערכת ניקוז ציבורית, ינוקז למערכת הניקוז הטבעית באופן שלא יזוהם.

## בעל העסק יכין ויפעיל נוהל למניעת זיהום נגר עילי. הנוהל יכלול ניקוי של משטחי התפעול בעסק באמצעים יבשים ובאופן שלא יגרום לתשטיפים, לפחות פעמיים בשנה, בתקופה שבין חודש אוקטובר לחודש מאי ולאחר הפסקה של חודש בגשם.

## דיגום

|  |  |
| --- | --- |
| "דיגום חטף" | דיגום בודד הנאסף בנקודה ספציפית בפרק זמן קצר |
| "דיגום מורכב" | דיגום המתבצע על ידי איחוד של מספר דגימות חטף שנלקחו מאותו הזרם |
| "יצרן שפכים" ו"ממונה סביבה" | כהגדרתם בתקנות מי קולחין |
| "ספר שיטות סטנדרטיות" | המהדורה האחרונה של הספר Standard Methods for the Examination of Water and Wastewater, בעריכת ובהוצאת American Public Health Association, American Water Works Association, Water Environment Federation, שעותק ממנו מצוי בספריה לרפואה ציבורית על שם ד"ר זימן במשרד הבריאות, ירושלים, באגף מים ונחלים במשרד להגנת הסביבה, ירושלים ובאגף שפכי תעשיה וקרקעות מזוהמות במשרד להגנת הסביבה, קריית הממשלה תל אביב, וזמין לעיון הציבור בשעות העבודה |
| "ניטור בסיסי" | כמשמעותו [בהנחיות ניטור שפכי תעשייה](https://www.gov.il/he/Departments/policies/industrial_wastewater_guidelines) שפורסמו באתר האינטרנט, קרי דיגומים ובדיקות בהתאם לתכנית ניטור |
| "ניטור משלים" | כמשמעותו [בהנחיות ניטור שפכי תעשייה](https://www.gov.il/he/Departments/policies/industrial_wastewater_guidelines) שפורסמו באתר האינטרנט, קרי דיגומים ובדיקות המבוצעים על ידי בעל עסק בנוסף לנדרש בניטור הבסיסי, לרבות הוספת נקודות דיגום, פרמטרים, ערכי סף, אופן דיגום ותדירות דיגום, בהתאם לתנאים אלה |
| "תכנית ניטור" | תכנית שאושרה לפי תקנה 10 לתקנות מי קולחין על ידי ממונה סביבה, ו/או תכנית שאושרה לפי סעיף 4 לכללי תאגידי מים וביוב (שפכי מפעלים המוזרמים למערכת הביוב), התשע"ד-2014 (להלן - כללי שפכי תעשייה) |

1. בעל העסק שצריכת המים שלו גדולה מ-2 מטר קוב ביום, ינטר את שפכי העסק בהתאם להוראות פרק זה והנחיות נותן האישור. במקרה ושפכי העסק מוזרמים למערכת הביוב הציבורית, הניטור יכלול את כלל הפרמטרים הקבועים בניטור הבסיסי ובניטור המשלים המופיעים [בנספח 1](#נספח מספר 1) בתנאים אלה.
2. בעל העסק שצריכת המים שלוקטנה מ-2 מטר קוב ביום, לא ינטר את שפכי העסק, אלא אם כן דרש זאת נותן האישור ובהתאם להנחיותיו, במקרים בהם לדעתו קיים חשש לחריגות באיכויות השפכים המוזרמים ממנו.
3. על אף האמור בסעיף 3.5.11.(1), בעל עסק לא יידרש לדגום את הפרמטרים הנכללים בניטור הבסיסי, בהתקיים שני התנאים הבאים:
4. הוא נכלל בתכנית ניטור של יצרן שפכים.
5. יצרן השפכים ביצע את הניטור בפריסה שווה על פני השנה הקלנדרית בהתאמה למספר הדיגומים במסגרת הניטור הבסיסי (לדוגמא, כאשר בתכנית הניטור נקבע ביצוע של 4 דיגומים וברבעון הראשון לא בוצע דיגום).
6. בנוסף על האמור בסעיף 3.5.11.(3), בעל עסק רשאי לקבל פטור מדיגום עבור דטרגנטים נוניוניים אם הוא הצהיר, כי בעסק נעשה שימוש בסוגי דטרגנטים וחומרים פעילי שטח המפורטים בנספח 2 "[להנחיות שינוי תוכנית ניטור מאושרת לעניין הסרת פרמטר דטרגנטים נוניוניים עבור שפכי מפעלים](https://envforum.co.il/wp-content/uploads/2020/02/%D7%94%D7%A0%D7%97%D7%99%D7%95%D7%AA-%D7%9C%D7%94%D7%A1%D7%A8%D7%AA-%D7%93%D7%99%D7%92%D7%95%D7%9D-%D7%93%D7%98%D7%A8%D7%92%D7%A0%D7%98%D7%99%D7%9D-%D7%A0%D7%95%D7%A0%D7%99%D7%95%D7%A0%D7%99%D7%9D-%D7%91%D7%A9%D7%A4%D7%9B%D7%99-%D7%9E%D7%A4%D7%A2%D7%9C%D7%99%D7%9D_.pdf)" המפורסמות באתר האינטרנט, בנוסחן המעודכן מעת לעת.
7. דיגום במסגרת ניטור משלים יהיה דיגום חטף או דיגום מורכב, בהתאם להנחיות נותן האישור.
8. דיגום שפכי העסק יבוצעו בהתאם ל["הנחיות ניטור שפכי תעשיה"](https://www.gov.il/he/Departments/policies/industrial_wastewater_guidelines) המפורסמות באתר האינטרנט, בנוסחן המעודכן מעת לעת, או באופן אחר שאושר מראש ובכתב על ידי נותן האישור.
9. הבדיקות לדיגומי השפכים יבוצעו על ידי מעבדה מוסמכת ושיטת האנליזה לכל פרמטר תהיה שיטה מוסמכת ויהיו מוכרות על ידי המשרד להגנת הסביבה. שיטות האנליזה המוכרות על ידי המשרד להגנת הסביבה מפורטות [בנספח 2 ב"הנחיות ניטור שפכי תעשיה](https://www.gov.il/he/Departments/policies/industrial_wastewater_guidelines)" המפורסם באתר האינטרנט, בנוסחו המעודכן מעת לעת, או באופן אחר שאושר מראש ובכתב על ידי נותן האישור.
10. בדיקת שדה של פרמטרים תבוצע על ידי דוגם מוסמך כהגדרתו בתקנות מי קולחין.
11. תוצאות הדיגום, לרבות טופס נטילת דגימה, טופס משמורת ודו"ח תוצאות המעבדה המוסמכת ישמרו בשטח העסק למשך תקופה של שלוש שנים לפחות.
12. במקרים בהם נמצאה חריגה בדיגומים שנערכו לשפכי העסק מהפרמטרים המצוינים [בנספח 1](#נספח מספר 1), לרבות דיגומים שנעשו על ידי יצרן שפכים או גורם אחר שאישר נותן האישור, ובלבד שמקורם בעסק, יפעל בעל העסק כמפורט להלן:
13. ידווח לנותן האישור באמצעות מדיה דיגיטלית, לא יאוחר מ-24 שעות ממועד גילוי החריגה.
14. ימסור באמצעות מדיה דיגיטלית לנותן האישור הסבר לגבי החריגה בצירוף דו"ח תוצאות מעבדה מוסמכת, לא יאוחר מ-30 ימים ממועד גילוי החריגה.
15. תוצאות דיגום הנדרש בפרק זה לניטור הבסיסי ולניטור המשלים, יימסרו לנותן האישור, על פי דרישתו והנחיותיו במדיה דיגיטלית, לא יאוחר מ-14 ימי עבודה מיום קבלת תוצאות דיגום שנעשה במסגרת ניטור בסיסי, ותוך 45 ימי עבודה מיום ביצוע דיגום שנעשה במסגרת ניטור משלים.
16. על פי דרישת נותן האישור יכין ויגיש בעל העסק דוח לעניין שפכי תעשייה. הדו"ח יוכן בהתאם להנחיות נותן האישור.

## מיקום נקודות הדיגום

## בעל עסק יתקין בכל אחת מהנקודות הנדרשות בדיגום בסעיף 3.5.11 ו[בנספח 1](#נספח מספר 1) מכל דיגום בעל פתח או ברז דיגום המאפשר לקיחת דגימה של השפכים לפי [הנחיות ניטור שפכי תעשייה](https://www.gov.il/he/Departments/policies/industrial_wastewater_guidelines). נקודת הדיגום תהיה נגישה בכל עת. במקרה בו לא ניתן ליטול את הדגימה לפי סעיף 3.5.11, יפעל בעל העסק על פי הנחיות נותן האישור.

## הדיגום יבוצע באחת או יותר מהנקודות כמפורט להלן, בהתאם לפרמטר הנבדק, לזרמי השפכים הנוצרים בעסק ובאופן שישקף את כלל השפכים התעשייתיים הנוצרים בעסק:

## במסגרת הניטור הבסיסי - כאשר העסק מחובר למערכת הביוב הציבורית נקודת הדיגום תהיה בהתאם למה שנקבע בתוכנית הניטור של יצרן השפכים ולכל הפחות בשוחת הביוב האחרונה בחצר העסק.

## במסגרת הניטור המשלים - בין אם העסק מחובר למערכת הביוב הציבורית ובין אם לאו, נקודת הדיגום תהיה כמפורט להלן:

## כאשר לא ביצע יצרן השפכים את הדיגום במסגרת הניטור הבסיסי - נקודת הדיגום תהיה בהתאם למה שנקבע בתוכנית הניטור של יצרן השפכים ולכל הפחות בשוחת הביוב האחרונה בחצר העסק.

## במקרים בהם קיימים בעסק מתקני קדם טיפול - בנקודת היציאה לפני ערבוב עם זרם אחר, לרבות במקרים בהם הזרם עובר דרך מספר מיתקני קדם טיפול.

## במקרים בהם לא קיימים בעסק מתקני קדם טיפול או במקרים בהם קיימים זרמים תעשייתיים אשר לא מחוברים למתקני קדם טיפול - לפני נקודת חיבור זרם השפכים התעשייתיים עם שפכים סניטרים או זרם אחר.

## במקרה של פינוי השפכים למיכל איסוף שפכים וממנו למיתקן טיפול שפכים באמצעות מוביל שפכים - נקודת הדיגום במיכל האיסוף.

## תדירות ביצוע הדיגום - תדירות הדיגום כמפורט להלן:

## במסגרת הניטור הבסיסי - תדירות הדיגום תהיה בהתאם לתוכנית הניטור. במקרים בהם דיגומים במסגרת הניטור הבסיסי לא בוצעו על ידי יצרן שפכים בפריסה שווה על פני השנה הקלנדרית, בהתאמה למספר הדיגומים שנקבע בתכנית הניטור (לדוגמא: כאשר בתוכנית הניטור נקבע ביצוע של 4 דיגומים וברבעון הראשון לא בוצע דיגום), בעל העסק יבצע את הדיגום לתקופה זו (לדוגמא: הרבעון) לא יאוחר מ-30 יום מסיום התקופה האמורה במסגרת הניטור המשלים; במקרה כאמור, בעל העסק ידגום בהתאם לקבוע בתכנית הניטור, ולכל הפחות בשוחת הביוב האחרונה בחצר העסק.

## עסק שלא נכלל בתוכנית הניטור - תדירות הדיגום תהיה כמפורט [בנספח 1](#נספח מספר 1) ובכל מקרה לא פחות מהתדירות כאמור בטור ב' בתוספת השלישית לכללי שפכי תעשייה לגבי אותו עסק (בהתאם לתחום הפעילות כמפורט בטור א' לתוספת האמורה).

## במסגרת הניטור המשלים - תדירות הדיגום תהיה כמפורט [בנספח](#נספח מספר 1) 1.

## במקרה של פינוי השפכים למיכל איסוף שפכים וממנו למיתקן טיפול שפכים באמצעות מוביל שפכים - תדירות הדיגום תהיה אחת לשישה חודשים או בתדירות אחרת כפי שיקבע נותן האישור.

## במקרה של פינוי השפכים לבריכת אידוי או לבריכת אגירה לשפכים - תדירות הדיגום תהיה אחת לשישה חודשים או בתדירות אחרת כפי שיקבע נותן האישור.

# זיהום קרקע ומים - מניעה וטיפול

## תחולה - פרק זה יחול על כל חומר מזהם קרקע.

## בעל העסק יפעל למניעת זיהום קרקע וינקוט אמצעים למניעת שחרור של חומר מזהם קרקע לרבות PERC לקרקע, ובכלל זה יתקין אמצעי בקרה וניטור, ישמור על תחזוקה נאותה של התשתיות והמתקנים המשמשים לפעילות בחומר מזהם קרקע.

## בעל העסק יעשה שימוש בתשתיות וציוד המשמשים לאחסון של חומר מזהם קרקע לרבות PERC על משטחי תפעול, כאשר הם תקינים, אטומים ועמידים מבחינה כימית ומכאנית לחומר המזהם קרקע המאוחסן או מובל בהם, באופן שתימנע דליפה של החומר האמור לקרקע.

## מכלים על קרקעיים המכילים חומר מזהם קרקע לרבות PERC יאוחסנו בהתאם לאמור בסעיף 3.10 שעניינו אחסון חומרים מסוכנים.

## בעל העסק יחזיק בשטח העסק במקום נגיש ומסומן, ומוכן לשימוש בכל עת, ציוד ספיגה ושאיבה המתאימים לטיפול במקרה של שפך של חומר מזהם קרקע ומיכל לאיסוף חומר ספיגה שהזדהם.

## בעל העסק יכין ויפעל על פי נוהל לטיפול באירועי פליטת חומר מזהם קרקע לקרקע, לרבות PERC ככל שמתבצעת פעילות ניקוי יבש באמצעות PERC בעסק, שיכלול לפחות הוראות אלה:

## אופן הפסקת הפעילות הגורמת לזיהום קרקע.

## דיווח בהתאם לקבוע בתנאים אלה.

## איסוף או שאיבה של החומר המזהם קרקע לרבות כל קרקע שספוגה בחומר כאמור באופן שלא תיוותר קרקע הנראית מזוהמת בבדיקת שדה (ריח, צבע).

## אופן פינוי הקרקע שנחפרה ליעד מורשה בלבד לפי כל דין ובכפוף לקבלת אישור מנהל, וכן, ביצוע דיגום מוודא בהתאם [להנחיות המקצועיות לחפירה, דיגום ערימות קרקע מזוהמת או החשודה בזיהום ודיגום מוודא](http://www.sviva.gov.il/subjectsenv/contaminatedsoil/contaminationsoilregulations/documents/digging-sampling.pdf) המפורסמות באתר האינטרנט על עדכונן מעת לעת.

## לאחר אירוע פליטת חומר מזהם קרקע לקרקע ידווח בעל העסק לנותן האישור במחוז המשרד להגנת הסביבה, ויפעל לפי הנחיותיו. הדיווח הינו בנוסף על הקבוע בנוהל לטיפול באירועי פליטת חומר מזהם קרקע לקרקע כאמור בפרק זה.

## חקירת קרקע ושיקומה

## בסעיף זה - פעילות עסק המשתייכת לקבוצת המיקוד השנייה - משמע פעילות של עסק המפעיל או הפעיל בעבר ניקוי יבש, בהתאם [למדיניות המשרד בנושא קרקעות מזוהמות](https://www.gov.il/he/departments/policies/contaminated_soil_policy) המפורסמת באתר האינטרנט. פעילות עסק המשתייכת לקבוצת המיקוד השלישית - משמע עסק שאינו עוסק בניקוי יבש בהווה או בעבר.

## *סקר היסטורי* - בעל העסק יכין ויגיש לנותן האישור במחוז המשרד להגנת הסביבה סקר היסטורי, הכולל תכנית לביצוע חקירת קרקע, בהתאם [להנחיות המקצועיות לביצוע סקר היסטורי באתרים החשודים בזיהום קרקע או מי תהום](https://www.gov.il/BlobFolder/policy/contamination_soil_regulations/he/contaminated_soil_cs-historicalsurvay.pdf), המפורסמות באתר האינטרנט, במקרים אלה:

## פעילות עסק המשתייכת לקבוצת המיקוד השנייה - יגיש בעל העסק סקר היסטורי טרם סגירת פעילות ניקוי יבש בעסק בהווה או טרם סגירת עסק שהתקיימה בו פעילות ניקוי יבש בעבר. בעל העסק יגיש לנותן האישור במחוז המשרד להגנת הסביבה השלמות ותיקונים לסקר ההיסטורי, לפי דרישתו.

## פעילות עסק המשתייכת לקבוצת המיקוד השנייה או שלישית - בכל מקרה של חשש לזיהום קרקע או זיהום קרקע או לפי דרישת נותן האישור.

### *סקר קרקע וגז קרקע* - לפי ממצאי הסקר ההיסטורי ולפי דרישת נותן האישור במחוז המשרד להגנת הסביבה, נדרש המשך חקירת קרקע הכוללת ביצוע סקר קרקע, גז קרקע ודיגום ערימות. בעל העסק יבצע את הסקרים האמורים במועדים כפי שיקבע נותן האישור, ובהתאם להנחיות המקצועיות המפורסמות באתר האינטרנט על עדכונן מעת לעת, לרבות ההנחיות להלן:

### הנחיות מקצועיות לביצוע סקר קרקע.

### [הנחיות לביצוע סקרי גזי קרקע בשיטות אקטיביות (TO-15).](https://www.gov.il/BlobFolder/policy/contamination_soil_regulations/he/contaminated_soil_to15guidelines.pdf)

### [הנחיות לביצוע סקר גז פסיבי.](https://www.gov.il/BlobFolder/policy/contamination_soil_regulations/he/contaminated_soil_instractions-gas-survey-december-2015-update.pdf)

### הנחיות מקצועיות לשימוש במכשיר MIP (Membrane Interface Probe) במסגרת חקירת קרקע.

### הנחיות מקצועיות לשימוש בשטח במכשירי מדידה מסוג PID או FID במסגרת חקירת קרקע.

### [הנחיות מקצועיות לחפירה, דיגום ערימות קרקע מזוהמת או החשודה כמזוהמת ודיגום מוודא.](https://www.gov.il/BlobFolder/policy/contamination_soil_regulations/he/contaminated_soil_digging-sampling.pdf)

### **שיקום קרקע -** בהתאם לדו"ח ממצאי סקר הקרקע וגז הקרקע, יבחן בעל העסק חלופות שיקום ויגישן לנותן האישור בהתאם [להנחיות מקצועיות המפורסמות באתר האינטרנט על עדכונן מעת לעת לרבות הנחיות אמות מידה לטיפול בקרקע לצורך שיקום](https://www.gov.il/he/departments/policies/contamination_soil_regulations), והכל בהתאם למועדים שיקבע נותן האישור. בעל העסק רשאי לבצע סקר סיכונים לשם קביעת יעדי שיקום מבוססי סיכון, וזאת בהתאם ל[הנחיות לביצוע סקר סיכונים מזהמים בקרקעות (IRBCA)](https://www.gov.il/he/departments/policies/contamination_soil_regulations).

## דיווח

## אירועי זיהום קרקע (פליטת חומר מזהם קרקע לקרקע) - בעל עסק ידווח במדיה דיגיטלית לנותן האישור לא יאוחר מ-24 שעות לאחר אירוע זיהום קרקע בו נשפכו לקרקע חומרים מזהמי קרקע, לרבות PERC; דיווח זה הינו בנוסף על חובת הדיווח המידי על אירוע חומרים מסוכנים כמפורט בפרק "חומרים מסוכנים".

## הערות - חומר מזהם קרקע המתאים לקטגוריה כללית וגם לקטגוריה ספציפית - בעל העסק ידווח לפי הקטגוריה הספציפית (למשל - דליקים ודלק). לעניין זה, דלק גולמי או מוצריו שהם נוזלים בלחץ אטמוספרי ובטמפרטורת הסביבה; במידה וחומר שייך לשתי קטגוריות המחמיר יותר הוא הקובע.

| **חומרים החייבים בדיווח** | **כמויות הסף לדיווח על דליפה (ק"ג)** |
| --- | --- |
| דליקים/רעילים, לרבות PERC  חומר לא ידוע/לא מזוהה | כל כמות |
| חומר מוכר, חשוד או סביר כמסרטן לאדם  מזהם אורגני בלתי פריק (POP) | 1 ומעלה |
| חומר אורגני הלוגני במצב צבירה נוזלי או תמיסה המכילה חומר אורגני הלוגני | 10 ומעלה |
| דלק\*\*  שמן מינראלי משומש | 100 ומעלה |
| תמלחת  חומר מזהם קרקע במצב צבירה נוזלי  ממס אורגני שאינו הלוגני  בוצה המכילה חומר מזהם קרקע  חומר מזהם קרקע במצב צבירה מוצק הניתן לפיזור | 1,000 ומעלה |

\*\* במקרה של דליפת דלק בתחנת דלק יש לדווח בהתאם לתקנה 12 לתקנות תחנות דלק.

## שמירת מסמכים - בעל עסק ישמור את כל המסמכים המפורטים להלן בשטח העסק לתקופה שלא תפחת משלוש שנים, ויציגם וימסרם לנותן האישור לפי דרישתו:

## מסמכים המעידים על פעולות חקירה ושיקום קרקע שבוצעו.

## נהלים הנדרשים לפי תנאים אלה.

# **איכות אויר**

# תנאים אלה ניתנים גם לפי סעיף 33 לחוק אוויר נקי, התשס"ח-2008 (להלן - חוק אוויר נקי). הוראות אלה באות להוסיף על הוראות לפי חוק אוויר נקי והוראות אישיות שניתנו לפי סעיף 8 לחוק למניעת מפגעים, התשכ"א-1961, ככל שהן עומדות בתוקפן מכוח סעיף 95 לחוק אוויר נקי. בעל עסק המחזיק בהיתר פליטה בתוקף לפי חוק אוויר נקי לא יחולו עליו התנאים שבפרק זה, אלא יראו את התנאים שבהיתר הפליטה כתנאים ברישיון זה.

# לעניין פרק זה, דיגום אוויר סביבתי" - ביצוע דיגום באמצעות שיטת דיגום ידנית, לא רציפה המשלבת נטילה של דוגמת אוויר וביצוע אנליזות שלה במעבדה.

* + 1. בעל העסק ינקוט באמצעים לצמצום כל פליטות לא מוקדיות של מזהמי אוויר וריחות משטח העסק לרבות סגירת מכלי האחסון שלPERC בכל עת, למעט בעת ביצוע פעולות מילוי או ריקון של מכלי האחסון.
    2. בעל העסק לא יחרוג מערך היעד היממתי של טטרא-כלורואתילן (PERC) כקבוע בתקנות אוויר נקי (ערכי איכות אוויר)(הוראת שעה), התשע"א-2011.
    3. בעל עסק יכין תכנית דיגום אוויר סביבתי למדידת ריכוז PERC כמפורט בפרק זה ויגישה לאישור נותן האישור 30 יום לפני ביצוע הדיגום אוויר הסביבתי; תכנית הדיגום תכלול, בין היתר, פרוט נקודות הבדיקה (פתחי העסק, עסקים סמוכים, מגורים, מזגני חלון וכדומה). דיגום אוויר סביבתי יבוצע לאחר קבלת אישור נותן האישור על התוכנית ובכפוף לתנאיו; בעל עסק יודיע לנותן האישור שבעה ימים מראש על מועד הדיגום, ויאפשר פיקוח על ביצוען.
    4. בעל עסק יבצע דיגום אוויר סביבתי לפי פרק זה לפי "[הנחיות הממונה לדיגום מזהמי אוויר בסביבה](https://www.gov.il/he/departments/policies/guidelines_for_sampling_air_pollutants_in_the_environment)" המפורסם באתר האינטרנט כעדכונו מעת לעת.
    5. דיגום אוויר סביבתי יבוצע כאשר כל מכונות ניקוי יבש בעסק פועלות בתנאי הפעלה אופייניים הגורמים לפליטה מרבית של המזהמים, ובתנאי מזג אוויר טובים, לא בימי גשם ולא בעת רוחות חזקות.
    6. בעל עסק יבצע אחת לשנה דיגום אוויר סביבתי ריכוז PERC בסביבת העסק כמפורט להלן:

1. דיגום אוויר סביבתי ואנליזה יבוצעו באמצעות מעבדה מוסמכת לתקן ISO17025 בשיטתUS-EPA TO17 או בשיטת US-EPA TO15, כאשר סף הכימות של הבדיקה הוא 30% מערך היעד היממתי.
2. הדיגום האוויר הסביבתי יבוצע באוויר הפתוח בשתי נקודות בעסק הנמצא באזור מגורים או בעסק הנמצא באזור מסחר/תעשייה כמפורט להלן:
3. *בעסק הנמצא באזור מגורים - האחת* - בנקודה הסמוכה הקרובה ביותר למגורים מפתח העסק או מפתח יניקה/אוורור/ונטה; *השנייה* - נקודת רקע עירוני במרחק של 300 מטר מגבול העסק.
4. *בעסק הנמצא באזור מסחר/תעשייה - האחת:*בנקודה הסמוכה ביותר לאזור המסחר/תעשייה מפתח העסק או מפתח יניקה/אוורור/ונטה; *השנייה* - נקודת רקע מסחרי/תעשייתי במרחק של 300 מטר מגבול העסק.

## על אף האמור בסעיף 3.7.6, בתוך שלושה חודשים מיום התחילה, בעל עסק יבצע דיגום ריכוז PERC בסביבת העסק כמפורט בפרק זה.

## בדיגום אוויר סביבתי של ריכוז PERC כמפורט בפרק זה, נמצאה חריגה מהערך כמפורט בסעיף 3.7.2, ינקוט בעל העסק באמצעים להפחתת הפליטה ויבצע דיגום חוזר באופן המפורט בפרק זה בתוך שלושה חודשים מיום הדיגום בו נתגלתה החריגה; אם נמצאה חריגה כאמור גם בדיגום החוזר, ינקוט בעל העסק באמצעים להפחתת הפליטה ויבצע דיגום נוסף באופן המפורט בסעיף 3.7.3; אם נמצאה חריגה גם בדיגום הנוסף יפסיק לאלתר בעל העסק לעשות שימוש בחומר PERC. על אף האמור, בעל עסק רשאי לבצע דיגומים חוזרים כמפורט בסעיף זה בתדירות אחרת אם הגיש בקשה מנומקת בכתב לנותן האישור וניתן על ידו אישור לכך מראש ובכתב.

## העסק לא יגרום בפעילותו למפגע ריח חזק או בלתי סביר לפי חוק למניעת מפגעים, התשכ"א-1961.

## על אף האמור בתנאים אלה, בעל עסק יבצע דיגום אוויר סביבתי בתדירות אחרת לפי דרישת נותן האישור, אם לדעתו קיים חשש לזיהום אוויר.

## תוצאות הדיגום בפרק זה יועברו לנותן האישור תוך שבועיים מיום קבלתם בעסק, במדיה דיגיטלית.

## תוצאות הדיגום בפרק זה יישמרו בעסק למשך שלוש שנים.

# **מתקני ייצור אנרגיה - דוודי קיטור**

# **לעניין פרק זה:**

|  |  |
| --- | --- |
| **"דלק"** | **חומר בעירה מסוג מזוט לפי תקן ישראלי ת"י 116; סולר: סולר להסקה לפי תקן ישראלי ת"י 107 חלק 2; סולר: סולר למנועי דיזל לפי תקן ישראלי ת"י 107 חלק 1. גז פחממני מעובה (גפ"מ): גפ"מ למטרות כלליות, למעט גפ"מ לתחבורה - דרישות כימיות ופיזיקליות לפי תקן ישראלי ת"י 1134 חלק 1. גז טבעי; ביומסה או חומר בעירה אחר שאושר לשימוש על ידי נותן האישור** |

## לא יפלטו מזהמי אוויר בגז פליטה הנפלט ממתקן ייצור אנרגיה, וממתקן גיבוי לייצור אנרגיה, בריכוז העולה על ערכי הפליטה הקבועים בטור ג' בטבלאות א'- ז' [בנספח מספר 2,](#נספח מספר 2) לפי ההספק התרמי הקבוע בטור א' וסוג הדלק של מתקן ייצור אנרגיה הקבוע בטורים ב' בטבלאות כאמור.

## בעל עסק החתום על הסכם לקבלת שירותי הולכה או חלוקה של גז טבעי מחובר לרשת ההולכה ומקבל בפועל גז טבעי, יידרש לעמוד בערכי הפליטה לדלק מסוג גז כמפורט [בנספח מספר 2,](#נספח5ערכיפליטה) ולהפסיק שימוש בדלק מסוג מזוט.

## לא יפעיל בעל עסק מתקן יצור אנרגיה באמצעות חומר שאינו דלק אלא אם כן קיבל לכך אישור מראש ובכתב מאת נותן האישור.

## אישר נותן האישור שימוש בדלק שהוא חומר בעירה אחר מהמפורט בהגדרה בפרק זה, לא יפלטו מזהמי אוויר בגז הפליטה הנפלט ממתקן ייצור אנרגיה, בריכוז העולה על ערכי הפליטה אשר יקבעו על ידי נותן האישור.

## לא ישרוף בעל עסק דלק מסוג מזוט במתקן ייצור אנרגיה שהספקו התרמי קטן מ-1 מגוואט תרמי, אלא אם כן קיבל אישור נותן האישור, מראש ובכתב, על פי בקשה מנומקת בכתב מבעל העסק.

## בעל העסק יעביר לנותן האישור לפי דרישתו אנליזה של הדלק הנמצא בשימוש במתקן ייצור אנרגיה. לדלק תקני תתבצע אנליזה בהתאם לשיטות הבדיקה ודרישות האיכות המופיעות בתקן הרלוונטי לפי סוג הדלק.

## בעל העסק יתקין ויפעיל על מתקני גיבוי לייצור אנרגיה התקן לרישום שעות הפעלת המתקן. ההתקן יחובר לרשם, ונתוני הרישום ישמרו לתקופה של שלוש שנים ויוצגו או יימסרו לנותן האישור על פי דרישתו.

## דיזל גנרטור לחירום

|  |  |
| --- | --- |
| "דיזל גנרטור לחירום" | דיזל גנרטור הפועל עד 300 שעות בשנה קלנדרית |

### בעל העסק יפעיל דיזל גנרטור לחירום באמצעות דלק מסוג סולר לתחבורה בלבד.

### לפי דרישת נותן האישור, יעביר בעל העסק הצהרה כי הדלק הנמצא בשימוש בדיזל גנרטור לחירום הינו סולר תחבורה כהגדרתו בתקן ישראלי ת"י 107 חלק 1 - "סולר: סולר למנועי דיזל" וכי האנליזה בוצעה בהתאם לשיטות הבדיקה ודרישות האיכות המופיעות בתקן האמור.

### בעל העסק יתקין ויפעיל על דיזל גנרטור לחירום התקן לרישום שעות הפעלת המתקן וירשום את נתוני השעון ב-31 בדצמבר של כל שנה. נתוני הרישום ישמרו לתקופה של שלוש שנים ויוצגו או יימסרו לנותן האישור על פי דרישתו.

### בעל העסק יתחזק דיזל גנרטור לחירום בהתאם להוראות היצרן. אין הוראות יצרן, יבצע בעל העסק תחזוקה נאותה לשם פעולה מיטבית בהתאם לנוהל הפעלה, תחזוקה ובקרה שיקבע. הנוהל ישמר בכל עת במשרדי בעל העסק ויעמוד לעיון או יימסר לנותן האישור, על פי דרישתו.

## שריפה רב דלקית

## שריפה של מספר סוגי דלק בו זמנית תעשה לאחר הגשת בקשה מנומקת בכתב של בעל העסק לנותן האישור, ולאחר קבלת אישורו מראש ובכתב לכך, ובכפוף לתנאים שיקבע.

## דיגום למתקני ייצור אנרגיה

## בעל העסק יערוך דיגום לקביעת ריכוז מזהמי האוויר בארובות מתקני ייצור אנרגיה בעסק בתדירות כמפורט להלן:

1. *אחת לשנתיים*- כאשר ההספק התרמי הוא בין 1 ל-10 מגוואט תרמי;
2. *אחת לשנה*- כאשר ההספק התרמי הוא בין 10 ל-50 מגוואט תרמי;
3. *תדירות אחרת* - על פי דרישת נותן האישור, אם אישר שימוש בדלק שהוא חומר בעירה אחר או אם קיים לדעתו חשש לגרימת זיהום אוויר חזק או בלתי סביר.

### דיגום בארובות מתקן גיבוי לייצור אנרגיה יעשה על פי דרישת נותן האישור.

### על אף האמור לעיל, נותן האישור, לאחר שקיבל בקשה מנומקת בכתב מבעל העסק, רשאי לפטור מתקן ייצור אנרגיה מדיגום של אחד או יותר מהמזהמים כמפורט בנספח מספר 2 או להוריד תדירות דיגום, וזאת בכפוף לתוצאות דיגומים שנעשו בהתאם להנחיות נותן האישור (לרבות לעניין מספר הדיגומים ומשך הדיגום) שהראו כי פליטת המזהמים נמוכה באופן משמעותי מערכי הפליטה המרביים כמפורט בנספח מספר 2.

### בדיקת מזהם אוויר בארובה תבוצע לפי [נוהל בדיקת מזהמי אוויר בארובה](https://www.gov.il/BlobFolder/policy/procedures_and_guidelines_for_sampling_monitoring_reporting_pollution_from_chimneys/he/air_emission_permits_procedures_and_guidelines_sampling_monitoring_reporting_of_industrial_pollution_examining_pollutants_in_chimney.pdf), ובהתאם לכל אלה:

### תוכן ותוגש תכנית דיגום לאישור נותן אישור;

### תימסר הודעה לנותן האישור על מועד הדיגום שבעה ימים לפני ביצועו;

### הדיגום והאנליזה ייעשו באמצעות מעבדה מוסמכת, כאמור [בנוהל בדיקת מזהמי אוויר בארובה](https://www.gov.il/BlobFolder/policy/procedures_and_guidelines_for_sampling_monitoring_reporting_pollution_from_chimneys/he/air_emission_permits_procedures_and_guidelines_sampling_monitoring_reporting_of_industrial_pollution_examining_pollutants_in_chimney.pdf);

### לצורך חישוב הריכוז יש להשתמש בנפח חמצן בגזי הפליטה באחוזים הבאים: 11% למתקנים השורפים דלק מוצק לרבות ביומסה; 3% למתקנים השורפים מזוט, סולר וגז.

## בעל העסק ידווח לנותן האישור על תוצאות דיגום ארובות מתקני ייצור אנרגיה בתוך 30 ימים מיום קבלת התוצאות; תוצאות הדיגום יישמרו בעסק למשך שלוש שנים לפחות ויוצגו או יימסרו לנותן האישור, לפי דרישתו.

## מתקן לייצור אנרגיה יעבוד בתנאי שריפה מיטביים בהתאם להוראות היצרן. בעל העסק יחזיק בעסק את הוראות היצרן של מתקן ייצור אנרגיה המופעל בעסק בכל עת.

## נצילות הבעירה ובדיקת נצילות הבעירה במתקן ייצור אנרגיה שהוא דוד קיטור, תהיה ותעשה לפי הוראות תקנות 2 ו-3 לתקנות מקורות אנרגיה (שיפור נצילות הבעירה בדודי קיטור המוסקים בדלק), התשס"ד-2004.

# **חומרים מסוכנים**

## בעל העסק יפעיל את העסק כאשר בידיו היתר רעלים בתוקף מכוח חוק חומרים מסוכנים, לעיסוק נשוא הרישיון, אלא אם כן הכמויות והריכוזים של החומרים המסוכנים שהוא עוסק בהם פטורים מחובת החזקת היתר רעלים לפי תקנות החומרים המסוכנים (סיווג ופטור), התשנ"ו-1996.

## בעל עסק המחזיק בהיתר רעלים בתוקף לפי חוק חומרים מסוכנים לא יחולו עליו תנאים אלה.

## מבלי לגרוע מהאמור בסעיף 3.9.2, בעל עסק שאינו מחזיק בהיתר רעלים בתוקף או מחזיק בחומר מסוכן שאינו טעון היתר רעלים לפי חוק חומרים מסוכנים, יעמוד בתנאים אלה. אין באמור בסעיף זה כדי לפטור אדם מהחזקת היתר רעלים כדין.

## בעל עסק יקבל חומר מסוכן לעסק או ישנע חומר מסוכן מהעסק באמצעות מוביל מורשה על פי דין.

## בעל העסק יחזיק לכל החומרים המסוכנים בעסק גיליונות בטיחות (SAFETY DATA SHEETS) מעודכנים, המכילים מידע לגבי החומר המסוכן, תכונותיו, השפעותיו, סיכונים הנובעים ממנו ודרכי מניעתם, לפי הוראות תקנות הבטיחות בעבודה (גיליון בטיחות), התשנ"ח-1998.

## כלי קיבול המכילים חומר מסוכן או פסולת חומר מסוכן, במצב נוזלי או גז מונזל (למעט גזים מונזלים דליקים), יהיו בכל עת מוצבים באופן בו תימנע הגעת או פיזור החומר המסוכן או פסולת החומר המסוכן לסביבה כגון בתוך מאצרה כמפורט בסעיף [3.9.7](#_מאצרה_כאמור_בסעיף) להלן, או על גבי משטח המנוקז לבור איסוף כמפורט בסעיף [3.9.8](#_משטח_המנוקז_לבור) להלן.

## מאצרה תעמוד בכל אלה:

## בנויה באופן שימנע פיזור החומר המסוכן או פסולת החומר המסוכן לסביבה.

## נפחה הפנוי לקליטת חומרים מזהמים יהיה לפחות 110% מנפח כלי הקיבול הגדול ביותר המאוחסן בה.

## קירותיה יהיו בעלי חוזק מכני מספק בכדי להכיל את תכולת כלי הקיבול הגדול ביותר המאוחסן בה.

## תקינה, אטומה ועמידה כימית לחומרים המאוחסנים בה, ללא סדקים, נקייה ובאופן שימנע לחלוטין דליפה לסביבה.

## פתח הניקוז שלה יהיה סגור בכל עת, למעט בעת ריקון יזום.

## פתחי הריקון והמילוי של כלי הקיבול המצויים בתוכה יהיו בכל עת בתוך שטחה.

## מקורה - על פי דרישת נותן האישור.

## משטח המנוקז לבור איסוף כאמור בסעיף [3.9.6,](#_כלי_קיבול_) יעמד בכל אלה:

## בנוי באופן שימנע פיזור החומר המסוכן או פסולת החומר המסוכן לסביבה.

## הנפח הפנוי של בור האיסוף כאמור בסעיף 3.9.6 לקליטת החומר המסוכן או פסולת החומר המסוכן יהיה לפחות 110% מנפח כלי הקיבול הגדול ביותר שעלול להתנקז אליו.

## תקין ואטום לחומרים המאוחסנים על גביו, ללא סדקים, באופן שימנע לחלוטין פליטה לסביבה.

## פתחי הריקון והמילוי של כלי הקיבול המצויים על גבי המשטחים כאמור בסעיף 3.9.6 יהיו בכל עת מעל המשטח.

## מקורה - על פי דרישת נותן האישור.

## בעל עסק ירוקן את תכולת המאצרה ובור איסוף אליו מנוקז המשטח, כאמור בסעיף [3.9.6](#_כלי_קיבול_), באופן מידי, אלא אם כן תנאי מזג האוויר אינם מאפשרים זאת, לרבות במקרים ובאופן המפורט להלן:

## שפך של החומר המאוחסן במאצרה יישאב מידית וייאסף במכלים אטומים ועמידים כימית לחומר הנאסף, ויפונה לפי כל דין.

## מי גשם שהצטברו במאצרה יישאבו ייאספו במכלים, ויפונו בהתאם לנוהל איסוף מי גשמים שיכין בעל העסק ויפעל על פיו.

## מחסן, אזור או עמדת אחסון של חומר מסוכן ופסולת חומר מסוכן, יהיו סגורים, נעולים ומשולטים, באופן שתתאפשר כניסת אנשים שהורשו על ידי בעל העסק בלבד.

## רצפת מחסן, אזור או עמדת אחסון של החומרים כאמור בסעיף [3.9.10](#_מחסן,_אזור_או), תצופה בחומר איטום מתאים למניעת חלחול סוג החומרים המצויים במקום.

## בעל העסק יסמן וישלט כל חומר מסוכן, פסולת חומר מסוכן וכן את כל המתקנים בהם עוסקים בחומרים כאמור לרבות כלי הקיבול, מתקנים, עמדות, צנרת ומבני אחסון. הסימון והשילוט יהיו לפי הכללים המפורטים להלן:

## על כל כלי קיבול יצוינו השם הכימי של החומר המסוכן או פסולת חומר מסוכן המאוחסנים בו באותיות בעברית או בלועזית, מספר או"ם ככל שישנו מספר או"ם, קבוצת סיכון וקוד חירום.

## על כל מתקן, מבנה או עמדה יוצב שילוט הכולל את שם המתקן, השם הכימי של החומר המסוכן או הפסולת המאוחסנים באותיות בעברית או בלועזית, מספר או"ם ככל שישנו מספר או"ם, קבוצת סיכון וקוד חירום.

## על כל צנרת יוצב שילוט הכולל את מצב הצבירה של החומר המסוכן או הפסולת חומר מסוכן העוברים דרכן המועבר בצנרת, שמם וכיוון הזרימה, כך שמכל נקודת מבט על הצנרת ניתן יהיה לראות את המידע האמור, או שייצבעו בצבעים שונים ובתנאי שמקרא הסימון הכולל את כל הפרטים האמורים (שם ומצב צבירה) יוצג במקום בולט בכניסה למתקן.

## השילוט יהיה עשוי מחומר עמיד כימית ומכנית.

## גודל הכתב על השילוט וצבעיו יהיו בולטים, קריאים וברורים בכל עת.

## שילוט מתקן או עמדה יהיו ניתנים לקריאה מחוץ למתקן או העמדה.

## לא ישולטו מספר חומרים או פסולות בשלט משותף, גם אם הם באותה עמדה, אלא אם כן הם שייכים לאותה קבוצת סיכון, הוראות הטיפול בהם בעת אירוע חומרים מסוכנים זהות, והם אינם עלולים להגיב ביניהם. כאשר מספר חומרים או סוגי פסולת ניתנים לשילוט משותף בהתאם לאמור, יצוין על גבי השילוט קוד החירום המחמיר יותר.

## עם פינוי חומר מסוכן או פסולת חומר מסוכן יש להסיר או להסתיר את השילוט באופן מידי.

# **אחסון חומרים מסוכנים**

## בעל העסק יפריד בין חומרים מסוכנים העלולים להגיב ביניהם, לרבות פסולת חומר מסוכן, בהתאם לקבוצות הסיכון, קוד החירום וגיליונות הבטיחות. כאשר חומרים מאותה קבוצת סיכון עלולים להגיב ביניהם באופן המהווה סכנה לסביבה לרבות התלקחות, התנדפות גז ואדים, יש לאחסנם בנפרד באופן שימנע כל מגע בין החומרים המאוחסנים עצמם ובין שפך אפשרי של חומרים אלה.

## בעל העסק לא יחזיק חומרים נפיצים וחומרים דליקים במבנה שקירותיו או גגו עשויים מאסבסט. בעל העסק יבצע את התנאי האמור כמפורט להלן: בעסק שאין לו רישיון עסק או היתר זמני ביום התחילה - באופן מיידי; בעסק לו רישיון עסק או היתר זמני ביום התחילה - בתום שנה מיום התחילה. בכל מקרה, כאשר מדובר באסבסט פריך יפעל בעל העסק בהתאם להוראות חוק למניעת מפגעי אסבסט ואבק מזיק, התשע"א-2011.

## בעל העסק לא יאחסן חומר מסוכן או פסולת חומר מסוכן נוזלי מעל חומר מסוכן או פסולת חומר מסוכן אבקתי או מוצק.

## כלי קיבול המכילים חומר מסוכן או פסולת חומר מסוכן (לרבות אריזות ריקות) לא יאוחסנו ביותר משתי קומות המונחות זו על גבי זו, אלא אם כן אישר נותן האישור אחרת, מראש ובכתב.

## בעל העסק יכין נהלי אחסון ושימוש בחומר מסוכן ויפעל על פיהם בכל עת, ביישום פעולות הכרוכות באחסון ושימוש בחומרים מסוכנים, המתבססים על גיליונות הבטיחות. הנהלים יתייחסו, בין היתר, לפעולות מונעות הנדרשות על ידי עובדי העסק למניעת סיכון סביבתי.

# **פסולת חומר מסוכן**

## בעל העסק יקים עמדה ייעודית לאחסון פסולת חומר מסוכן, לרבות חומרי ספיגה שישמשו לטיפול בשפך, בוצות ופחם פעיל, חומרי גלם מסוכנים מקולקלים או שפג תוקפם ואריזות ריקות עם שאריות חומר מסוכן.

## העמדה לאחסון פסולת חומר מסוכן כמפורט בסעיף 3.11.1 לעיל, תהיה משולטת לאחסון פסולת חומר מסוכן בהתאם לאמור בסעיף [3.9.12](#_בעל_העסק_יסמן). רצפת העמדה תהיה עמידה בפני החומרים העשויים להיות מאוחסנים בה.

## האחסון בעמדת פסולת חומר מסוכן יבוצע כמפורט בסעיף 3.10.

## בעל העסק יפנה פסולת חומר מסוכן לאתר הפסולת הרעילה או ליעד אחר מורשה אם קיבל לכך אישור מנהל.

## פינוי של פסולת חומר מסוכן יעשה באמצעות מוביל פסולת חומר מסוכן מורשה לפי כל דין בלבד.

## בעל העסק ישמור למשך שלוש שנים לפחות מסמכים אלה:

## העתקים של "אישורי המנהל" לפינוי פסולת חומר מסוכן שפונתה מהעסק.

## העתקים של "טופס מלווה" - של פסולת חומר מסוכן שפונתה מהעסק, המלווה את הפסולת עם צאתה ועליה חתומים המשלח, המוביל, תחנת מעבר (אם עברה שם) וקולט הפסולת ביעד הסופי.

## בעל העסק ינהל יומן של פסולת חומר מסוכן המפונה מהעסק ביומן שיכלול פרטים אלה:

## [רשימת כל סוגי הפסולת האירופאית בתרגומה לעברית כפי שמפורסם באתר האינטרנט.](https://www.gov.il/he/departments/guides/hazardous_materials_waste?chapterIndex=4)

## לעניין זה - "רשימת הפסולת האירופאית" - רשימת סוגי הפסולת הקבועה בהחלטת מועצת האיחוד האירופאי 2000/532/EC בדבר רשימת סוגי הפסולת, על תיקוניה מעת לעת, כפי שהיא מתפרסמת באתר האינטרנט של האיחוד האירופי.

### מאפייני סיכון, קוד הטיפול וקוד על פי אמנת באזל.

### הכמות שפונתה.

### תאריך הפינוי.

### מהות הטיפול ושם יעד הפינוי.

### מספר הקבלה של המפנה.

### מספר טופס מלווה לפסולת חומר מסוכן.

## המסמכים המפורטים בסעיפים 3.11.6 ו-3.11.7, יועמדו לעיון או יימסרו לנותן האישור או מי מטעמו לפי פורמט שייקבע על ידי נותן האישור או במדיה דיגיטלית, לפי דרישתו.

## פסולת חומר מסוכן תפונה תוך פרק זמן שלא יעלה על שישה חודשים מעת היווצרותה, כמפורט בתקנות סילוק פסולת חומרים מסוכנים.

# **הערכות לחירום**

## בעל עסק שנדרש להחזיק תיק מפעל כמשמעותו בתקנה 4 לתקנות רישוי עסקים (מפעלים מסוכנים), תשנ"ג-1993 יכין ויחזיק תיק מפעל כאמור, ויפעל על פיו. תיק המפעל יוחזק בעסק ויוצג או יימסר לנותן האישור לפי דרישתו. תיק המפעל יהיה לפי התבנית העדכנית ביותר המפורסמת [באתר משרד הפנים](https://www.gov.il/he/departments/general/managing-director-business-licensing).

## בכל מקרה של אירוע חומרים מסוכנים, ידווח בעל העסק באופן מיידי ולא יאוחר מ-15 דקות לאחר גילוי האירוע, למוקד הסביבה של המשרד להגנת הסביבה בטלפון 6911\*. (במכשירים ללא כוכבית פעילה: 1222-6911) או 073-2733200.

## לאחר אירוע חומרים מסוכנים, יבצע בעל העסק תחקיר שרישומי מסקנותיו והלקחים ממנו ישמרו בשטח העסק למשך שלוש שנים לפחות, ויעמדו לרשות נותן האישור או יימסרו לו, על פי דרישתו.

## העסק ינהל יומן אירועים לאירועי חומרים מסוכנים ואירועי סביבה ויתעד בו את כל האירועים הטעונים דיווח מיידי ואת אלו שאינם טעונים דיווח מיידי וישמור את התיעוד למשך שלוש שנים לכל הפחות.

# **פסולת שאינה מכילה חומר מסוכן**

## בעל העסק יאחסן פסולת בעסק במכלים המותאמים לסוג הפסולת וכמותה ובאופן שימנע מפגעים לסביבה לרבות, מטרדי ריח, מזיקים, או פיזור פסולת ותשטיפים לסביבה.

## בעל העסק יאסוף ויפנה פסולת מהעסק בהתאם לסוג הפסולת, בתדירות אשר תמנע מפגעים סביבתיים.

## בעל העסק יפנה פסולת מהעסק באמצעות מוביל פסולת מורשה לפי כל דין לאתר לטיפול בפסולת, אתר סילוק פסולת או לתחנת מעבר לפסולת המורשים על פי כל דין.

## בעל העסק ישמור בשטח העסק קבלות על הפינוי וקליטת הפסולת, לתקופה של שלוש שנים לפחות, ויציגם או ימסרם לנותן האישור, על פי דרישתו.

## בעל העסק לא יבצע שריפת פסולת בתחום העסק או מחוצה לו, שלא במתקן ייעודי לשריפת פסולת המאושר לפי כל דין.

## בעל העסק יבצע בדיקות לבחינת הרכב זרמי הפסולת השונים, לפי דרישת נותן האישור ובהתאם להנחיותיו.

# עמדה לתדלוק עצמי בסולר של רכבי תפעול כדוגמת מלגזות

|  |  |
| --- | --- |
| בסעיף זה, "צנרת" | קו להובלת סולר, לרבות צנרת ניפוק סולר וצנרת מילוי מכלים |

## פרק זה יחול על עמדת תדלוק עצמי בסולר של רכבי תפעול כפעילות נלווית לפעילות העסק ובלבד שהיא עומדת בכל אלה:

## המכלים המשמשים אותה עיליים.

## הדלק המאוחסן הינו מסוג סולר ותוספיו.

## קיבולת האחסון המקסימלית הכוללת הינה נפח שלא עולה על 2.2 מ"ק.

## תדלוק ומילוי המכלים יתבצעו בשטח העסק על גבי משטחים ייעודיים.

## משטחים כאמור בסעיף 3.14.2 יעמדו בכל אלה:

## יהיו אטומים ועמידים בפני החומר המאוחסן על גביהם, לרבות החיבורים בין אבני השפה, תפרי ההתפשטות ואיי משאבות הסולר.

## יבנו באופן שתימנע הגעתם של תשטיפים לסביבה.

## מנוקזים באמצעות שיפועים לבור איסוף לתשטיפים.

## בור איסוף לתשטיפים יעמוד בכל אלה:

## יהיה אטום בפני החומרים המאוחסנים בו.

## נפחו יהיה מותאם לנפח הנוזלים הצפויים להתנקז עליו.

## תכולתו תפונה באופן שוטף ובאופן שתימנע גלישת תשטיפים ממנו לסביבה בכל עת;

## תכולתו תפונה למתקן קדם טיפול המתאים לקליטת סוג השפכים המפונים. הפינוי יתועד ביומן פסולת חומר מסוכן לפי סעיף 3.11.7 תוך ציון כי מקור הפסולת הינו בור האיסוף של עמדת התדלוק בסולר.

## המכלים והצנרת בעמדה לתדלוק עצמי יעמדו בכל אלה:

## יהיו אטומים לחומר המאוחסן או מובל בהם.

## קיבלו אישור לאטימותו של חומר או ציוד למעבר דלקים שנבדק על-ידי מעבדה מוסמכת בלתי תלויה בהתאם לתקן UL, או תקן אחר שאושר בכתב ומראש על-ידי הממונה כהגדרתו בתקנות תחנות דלק.

## במקרים בהם הצנרת או חלק ממנה אינה חשופה ויזואלית, בעל העסק יבצע בדיקת אטימות לצנרת בהתאם לתקנה 9 לתקנות תחנות דלק.

## בעל העסק יציב מכלים המכילים סולר בכל עת בתוך מאצרה או על גבי משטח המנוקז לבור איסוף לתשטיפים; המאצרה ובור האיסוף ירוקנו כמפורט בסעיף 3.9.9.

## פתח מילוי המכל יותקן בתחומי המאצרה או בתחום המשטח המנוקז לבור איסוף, לפי העניין.

## פתח המילוי של המכל יהיה סגור, למעט בזמן מילויו או ביצוע עבודות תחזוקה.

## בעל העסק יבצע בדיקה ויזואלית של תקינות ושלמות משטחי תדלוק של עמדה לתדלוק עצמי או מכלי סולר קטנים, צנרת ומאצרות, אחת לחודש לפחות.

## בעל העסק ישמור בעסק תיעוד של ממצאי בדיקת אטימות לצנרת לפי תקנה 9 לתקנות תחנות דלק, הבדיקה הויזואלית והפעולות המתקנות שבוצעו למשך שלוש שנים לפחות, ויציגם או ימסרם לנותן האישור על פי דרישתו.

## בעל העסק יתקין אקדחי תדלוק מונעי טפטוף לסולר מסוג (Dripless Nozzles).

## בעל העסק יכין נוהל לטיפול בדליפה או במקרה של חשש לדליפה, יפעל על פיו ויקיים הדרכות לעובדים בכל הנוגע למניעת מפגעים סביבתיים על פי הנוהל. הנוהל ותיעוד בדבר קיום ההדרכות, לרבות תאריכים, משתתפים ונושאים שהועברו יישמר בשטח העסק, ויוצג או יימסר לנותן האישור על-פי דרישה.

# **דיווחים, הצהרות ואחזקת מסמכים**

# ככלל, בכל מקום בו צוין בתנאים אלה, כי יש להעביר מסמכים ודיווחים לנותן האישור, או במקרים בהם בעל העסק נדרש לקבל אישור מנותן האישור, יש להעביר את המסמכים והמידע ולקבל את אישור נותן האישור – ממי שהוא נותן האישור עובד היחידה הסביבתית ברשות המקומית הרלוונטית (לרבות איגוד ערים), אלא אם כן נקבע במפורש אחרת. בהיעדר עובד כאמור, לעובד המחוז הרלוונטי במשרד להגנת הסביבה, במדיה דיגיטלית. אין באמור כדי לגרוע מנותן האישור עובד המשרד להגנת הסביבה, לקבל מסמכים ודיווחים על פי דרישתו.

## בעל העסק ישמור את הנהלים כלהלן בכל עת בשטח העסק ויעמידם לעיון או ימסרם לנותן האישור על פי דרישתו:

## נוהל איסוף מי גשמים ממאצרות בהתאם לנדרש בסעיף 3.9.9.(2).

## נהלים למניעה וטיפול באירועי שחרור חומר מזהם לקרקע בהתאם לנדרש בסעיף 3.6.6.

## נוהל אחסון ושימוש בחומרים מסוכנים בהתאם לנדרש בסעיף 3.10.5.

## נוהל לטיפול במקרה של דליפה או חשש לדליפת סולר בהתאם לנדרש בסעיף 3.14.12.

## תיק מפעל, בהתאם לנדרש בסעיף 3.12.1.

## בעל העסק ישמור את היומנים כלהלן בכל עת בשטח העסק ויעמידם לעיון או ימסרם לנותן האישור על פי דרישתו:

## יומן ובו רישום של פסולת חומר מסוכן שפונתה מהעסק בהתאם לנדרש בסעיף 3.11.7.

## להלן מפורטים כלל המקרים אשר על בעל העסק לבקש אישור מראש בכתב:

## אישור מראש לפינוי שפכים תעשייתיים, נגר עילי מזוהם ותשטיפים למיכל איסוף שפכים בהתאם לנדרש בסעיף 3.5.7.(1ג).

## אישור בכתב לפינוי תמלחות למסוף ימי בהתאם לנדרש בסעיף 3.5.9.(2א).

## אישור מראש לבצע דיגום בתדירות שונה מאחת לשישה חודשים בהתאם לנדרש בסעיף 3.5.13.(5).

## אישור מראש על פינוי פסולת רעילה ליעד שאינו אתר הפסולת הרעילה בהתאם לנדרש בסעיף 3.11.4.

## להלן רשימת המצבים בהם על בעל העסק להעביר דיווח לנותן האישור:

## דיווח מראש על שינוי מהותי מתוכנן בעסק העלול להשפיע על הסביבה או על עמידה בערכים המפורטים בתנאים אלה בהתאם לנדרש בסעיף 3.3.7.

## במקרה של סגירה או העתקת מיקום העסק, בהתאם לנדרש בסעיף 3.3.6.

## דיווח תוך 24 שעות על חריגה בדיגומים שנערכו לשפכי העסק, בהתאם לנדרש בסעיף 3.5.11.(10).

## דיווח על גילוי זיהום קרקע או חשד לזיהום קרקע בהתאם לנדרש בסעיף 3.6.9.(1)

## דיווח מיידי על אירוע חומרים מסוכנים בהתאם לנדרש בסעיף 3.12.2.

## דיווח על תוצאות דיגום אוויר סביבתי בהתאם לנדרש בסעיף 3.7.11.

## דיווח על תוצאות דיגום ארובות מתקני ייצור אנרגיה בהתאם לנדרש ב"[נוהל בדיקת מזהמי אוויר בארובה](https://www.gov.il/BlobFolder/policy/procedures_and_guidelines_for_sampling_monitoring_reporting_pollution_from_chimneys/he/air_emission_permits_procedures_and_guidelines_sampling_monitoring_reporting_of_industrial_pollution_examining_pollutants_in_chimney.pdf)".

## נתונים, רישומים, סקרים, תכניות, דוחות ומסמכים שעל בעל העסק להכין, לשמור ולהעביר או להציג לנותן האישור על פי דרישתו:

## קבלות על פינוי וקליטת שפכים תעשייתיים בהתאם לנדרש בסעיף 3.5.7.(4).

## קבלות על פינוי וקליטת מלח מוצק ותמלחות בהתאם לנדרש בסעיף 3.5.9.(2,ב,3).

## קבלות על כמות המלח הנצרכת בשטח העסק בהתאם לנדרש בסעיף 3.5.9.(2,ב,ד).

## אסמכתאות בגין תחזוקה שוטפת של מתקן קדם טיפול בהתאם לנדרש בסעיף 3.5.8.(4).

## סקר היסטורי וסקר קרקע או גזי קרקע בהתאם לנדרש בסעיפים 3.6.8.(1).

## על פי דרישת נותן האישור יכין ויגיש תכנית לשיקום קרקע מזוהמת בהתאם לנדרש בסעיף 3.6.8.(3).

## גיליונות בטיחות לכל החומרים המסוכנים בעסק בהתאם לנדרש בסעיף 3.9.5.

## מסמכים בנוגע לפינוי פסולת חומר מסוכן בהתאם לנדרש בסעיף 3.11.6.

## ממצאי בדיקה ויזואלית של תקינות ושלמות כל האלמנטים הקשורים לעמדת תדלוק עצמי בהתאם לנדרש בסעיף 3.14.10.

## תיעוד הדרכות עובדים בנושא מניעת מפגעים סביבתיים וקיום נוהל לטיפול בדליפת סולר בהתאם לנדרש בסעיף 3.14.12.

## תוצאות דיגום אוויר סביבתי בהתאם לנדרש בסעיף 3.7.12.

## תוצאות דיגום ניטור ארובות מתקני ייצור אנרגיה בהתאם לנדרש בסעיף 3.8.11.

נספח מספר 1 - ריכוז מזהמים מותר להזרמה למערכת הביוב ותדירות דיגום

| **מוצא הזרם:** זרם תעשייתי | **תיאור נקודת הדיגום:** בהתאם לתכנית ניטור |
| --- | --- |
| **יעד הזרמה:** מערכת הביוב הציבורית |

**"כביסה מהתעשייה"**- כביסה שמקורה בעסקים מסוג מוסכים (מכונאות רכב), מפעל ציפוי מתכות וטיפול פני שטח, מפעל המעבד או משתמש בחומר נפץ, מפעלי עיבוד עורות ובורסקאות, מפעלי כימיה.

|  |  |  |  |
| --- | --- | --- | --- |
| **תדירות והערות ביחס לניטור משלים בלבד** | **יחידות** | **ריכוז מרבי של מזהמים** | **המזהם** |
| **רק במכבסות של ניקוי יבש** - אחת ל-6 חודשים. בדיקה כמותית לפי EPA8260. | מ"ג/ליטר | 0.164 | PERC |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 3  או הריכוז במים המסופקים למפעל בתוספת 3 מג"ל לפי הגבוה מבין השניים | אבץ |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 25 | אלומיניום (חמרן) |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.1 | ארסן |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 2 | בדיל |
|  | מ"ג/ליטר | 1.5  או ערך אחר שקבע נותן האישור על פי תקנה 3 או 4 בתקנות רישוי עסקים (ריכוזי מלחים בשפכים תעשייתיים), התשס"ג-2003 | בורון |
| במידה ובעל העסק **לא** הצהיר על שימוש בסוגי הדטרגנטים וחומרים פעילי שטח לפי נספח 2 להנחיות "שינוי תוכנית ניטור מאושרת לעניין הסרת פרמטר דטרגנטים נוניוניים עבור שפכי מפעלים" | מ"ג/ליטר | 5 | דטרגנטים נוניונים |
|  | מ"ג/ליטר | 40 | דטרגנטים אניונים |
|  | מ"ג/ליטר | 430  או הריכוז במים המסופקים למפעל בתוספת 200 מג"ל לפי הגבוה מבין השניים  או ערך אחר שקבע נותן האישור על פי תקנה 3 או 4 לתקנות רישוי עסקים (ריכוזי מלחים בשפכים תעשייתיים), התשס"ג-2003 | כלורידים |
|  | מ"ג/ליטר | 1,000  או ערך אחר שאושר מראש ובכתב על ידי ממונה סביבה כמשמעותו בכללי תאגידי מים וביוב (שפכי מפעלים המוזרמים למערכת הביוב, התשע"ד-2014) | כלל מוצקים מרחפים (105ºC TSS) |
| **רק למכבסה בה נעשה שימוש בדטרגנטים מוכלרים או תרכובות אורגניות מוכלרות**- אחת ל-3 חודשים | מ"ג/ליטר | 1 | כלל פחממנים הלוגניים מומסים (DOX) מבוטא ככלורידים |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.1 | כסף |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.05 | כספית |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.5 | כרום כללי (שלוש ערכי) |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.15 | מוליבדן |
| **רק למכבסות לניקוי יבש-** אחת ל-6 חודשים סריקה ובדיקה כמותית לפי EPA 8260 | מ"ג/ליטר | - | פחממנים אורגנים נדיפים (VOC) |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 1  או הריכוז במים המסופקים למפעל בתוספת 0.5 מג"ל לפי הגבוה מבין השניים | מנגן |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 1  או הריכוז במים המסופקים למפעל בתוספת 1 מג"ל לפי הגבוה מבין השניים | נחושת |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.5 | ניקל |
|  | מ"ג/ליטר | 230  או הריכוז במים המסופקים למפעל בתוספת 130 מג"ל לפי הגבוה מבין השניים  או ערך אחר שקבע נותן האישור על פי תקנה 3 או 4 לתקנות רישוי עסקים (ריכוזי מלחים בשפכים תעשייתיים), התשס"ג-2003 | נתרן |
|  | מ"ג/ליטר | 1  או ערך אחר שקבע ממונה סביבה כמשמעותו בכללי תאגידי מים וביוב (שפכי מפעלים המוזרמים למערכת הביוב, התשע"ד-2014) | סולפיד מומס |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.5 | עופרת |
|  | pH | 10-6 | ערך הגבה (pH) |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.5 | ציאנידים כללי |
|  | מ"ג/ליטר | 2,000  או ערך אחר שאושר מראש ובכתב על ידי ממונה סביבה, כמשמעותו בכללי תאגידי מים וביוב (שפכי מפעלים המוזרמים למערכת הביוב, התשע"ד-2014) | צריכת חמצן כימית \*(COD) |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 0.1 | קדמיום |
| **רק במכבסות הקולטות כביסה מהתעשייה** – אחת ל-3 חודשים, **לפי דרישת נותן האישור.** | מ"ג/ליטר | 1 | קובלט |
| **רק במכבסות הקולטות כביסה ממפעלי מזון ומשקאות, מחלבות, אולמות אירועים, מסעדות, משחטות, בתי מטבחיים, בתי נחירה ועיבוד דגים** – אחת ל-3 חודשים. | מ"ג/ליטר | 250 | ריכוז שמנים ושומנים כללי |
| **רק במכבסות הקולטות כביסה ממוסכים, מכונאות רכב, תחנות תדלוק, מפעלי עיבוד ששבי**– אחת ל-3 חודשים. | מ"ג/ליטר | 20 | שמן מינרלי |

נספח מספר 2 - ערכי פליטה לעניין מזהמי אוויר

1. טבלה (א): דו תחמוצת גופרית

|  |  |  |  |
| --- | --- | --- | --- |
| טור ג' | טור ב' | | טור א' |
| **ערכי פליטה (במ"ג/מק"ת)** | **סוג הדלק** | | **הספק תרמי**  **(מגוואט)- P** |
| 200 | ביומסה | מוצק | 50 P < ≥ 1 |
| 170 | סולר | נוזל |
| 850 \* | מזוט |
| 35 |  | גז |

1. טבלה (ב): תחמוצות חנקן (מבוטאות כ- דו תחמוצת חנקן)

|  |  |  |  |
| --- | --- | --- | --- |
| טור א' | טור ב' | | טור ג' |
| **הספק תרמי**  **(מגוואט)** | **סוג דלק** | | **ערכי פליטה**  **(מ"ג/מק"ת)** |
| 50 P < ≥ 10 | מוצק | ביומסה | 400 |
| נוזל | סולר | 250 |
| מזוט | 350\* |
| גז |  | 200 |
| 10 P < ≥ 5 | מוצק | ביומסה | 500 |
| נוזל | סולר | 350 |
| מזוט | 350\* |
| גז |  | 200 |
| 5 P < ≥ 1 | מוצק | ביומסה | 500 |
| נוזל | סולר/מזוט | 700 |
| גז |  | 200 |

1. טבלה (ג): חומר חלקיקי

|  |  |  |  |
| --- | --- | --- | --- |
| טור א' | טור ב' | | טור ג' |
| **הספק תרמי (מגוואט)** | **סוג דלק** | | **ערכי פליטה(מ"ג/מק"ת)** |
| 50 P < ≥ 1 | נוזל | סולר | 10 |
| מזוט | 50\* |
| גז |  | 5 |
| 50 P < ≥ 5 | מוצק | ביומסה | 20 |
| 5 P < ≥ 1 | 50 |

1. טבלה (ד): חד תחמוצת הפחמן

|  |  |  |  |
| --- | --- | --- | --- |
| טור א' | טור ב' | | טור ג' |
| **הספק תרמי (מגוואט)** | **סוג דלק** | | **ערכי פליטה (מ"ג/מק"ת)** |
| 50 P < ≥ 1 | מוצק | ביומסה | 150\* |
| נוזל | סולר/מזוט | 80 |
| גז |  | 50 |

\* למתקני ייצור אנרגיה בעלי הספק תרמי עד 2.5 מגוואט תרמי התקן תקף רק בעבודה בעומס מרבי.

1. טבלה (ה): אמוניה

|  |  |  |  |
| --- | --- | --- | --- |
| טור א' | טור ב' | | טור ג' |
| **הספק תרמי (מגוואט)** | **סוג דלק** | | **ערכי פליטה (מ"ג/מק"ת)** |
| 50 P < ≥ 1\* | מוצק | ביומסה | 30 |
| נוזל | סולר/מזוט |
| גז |  |

\*מתקן ייצור אנרגיה שהותקן בו מתקן לטיפול בגז פליטה מתחמוצת חנקן תוך שימוש באמוניה או באוריאה.

1. טבלה (ו): חומרים אורגנים

|  |  |  |  |
| --- | --- | --- | --- |
| טור א' | טור ב' | | טור ג' |
| **הספק תרמי (מגוואט)** | **סוג דלק** | | **ערכי פליטה (מ"ג/מק"ת)** |
| 50 P < ≥ 1\* | מוצק | ביומסה | 10 |

\* יוצג כסך כל פחמן.

1. טבלה (ז): דיאוקסינים ופוראנים

|  |  |  |  |
| --- | --- | --- | --- |
| טור א' | טור ב' | | טור ג' |
| **הספק תרמי (מגוואט)** | **סוג דלק** | | **ערכי פליטה (ננוגרם/מק"ת)** |
| 50 P < ≥ 1 | מוצק | ביומסה | 0.1 |

**פרק 4 - הרשות הארצית לכבאות והצלה**

**מכבסה, ניקוי יבש, לרבות הפעלת מכונות כביסה וייבוש אוטומטיות שלא בבניין מגורים לשימוש הדיירים ששטחו עד 300 מ"ר והוא עונה על תנאי המסלול "אישור על יסוד תצהיר" בהתאם לצו רישוי עסקים (עסקים טעוני רישוי), התשע"ג-2013**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום כ"ג בניסן התשפ"ד (1 במאי 2024), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום כ"ג בניסן התשפ"ד (1 במאי 2024), לפי המוקדם מביניהם;**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום כ"ג בניסן התשפ"ד (1 במאי 2024), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012, והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבניה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים התשכ"ח-1968 (להלן - "החוק"), והתקנות על פיו.
   2. **הגדרות**
      1. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
         * 1. מניעת דליקות והתפשטותן.
           2. כיבוי דליקות, צמצום נזקיהן והקלת פעולות לכיבוי דליקות.
           3. מילוט וחילוץ לכודים והקלת פעולות למילוטם ולחילוצם.
           4. הצלת חיי אדם ורכוש.
           5. דרכי התקשרות.
           6. כל צורך הנדרש לביצוע פעולות כיבוי והצלה.
      2. **"גפ"מ"** - גז פחמימני מעובה כהגדרתו בחוק הגז הפחמימני המעובה, התשפ"א-2020.
      3. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
      4. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
      5. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |

* 1. **כללי**
     1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, משטחו ולפי כל דין, ולכל הפחות לפי מפרט זה.
     2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
     3. מבלי לגרוע מכלליות האמור בסעיפים 4.3.1 ו-4.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה, או ההוראות לעניין המשך אכלוס הנכס, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
     4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
     5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
     6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק, העומדים בסתירה להוראות המפרט ולתנאי הרישיון.
     7. תחזוקת סידורי בטיחות אש והצלה:

1. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
   * 1. תיקון הוראות הנציב אליהן מפנה מפרט זה, יחול על העסק בהתאם להוראות סעיף 7ג4 לחוק
   1. **שילוט**
      1. בעסק יותקנו שלטים שבהם נכתב "יציאה" מעל פתחי העסק ובמקומות בהם כיוון היציאה מהעסק לא נראה באופן ברור.
      2. הכיתוב על השלטים יהיה בגוון לבן על גבי רקע ירוק; גובה האותיות יהיה 15 סנטימטרים לפחות ועוביין יהיה 15 מילימטרים לפחות. המרווח בין האותיות יהיה 1 סנטימטר, לפחות.
      3. לשלטים תותקן תאורה מרשת החשמל של הבניין וממקור חשמל עצמאי המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום, והוא יופעל בעת הפסקת חשמל או נפילה במתח רשת החשמל.
   2. **ציוד כיבוי**
      1. בעסק ששטחו עד 200 מ"ר, יותקן גלגלון כיבוי אש עם זרנוק בקוטר "3/4 ומזנק צמוד, כך שייתן מענה לכיסוי כל שטח העסק. תשתית הצינורות לגלגלון תהיה ממתכת; אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
      2. בעסק ששטחו מעל 200 מ"ר תותקנה עמדות כיבוי אש כך שיתנו מענה לכיסוי כל שטח העסק.
      3. כל אחת מעמדות הכיבוי תכיל:
3. ברז כיבוי, בקוטר "2.
4. 2 זרנוקים, בקוטר "2 ובאורך של 15 מ' כל אחד.
5. מזנק, בקוטר "2.
6. גלגלון עם צינור, בקוטר "3/4 ועם מזנק צמוד.
7. מטפה כיבוי, מסוג אבקה יבשה, במשקל של 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ, ועומק 30 ס''מ, על הארון יותקן שלט פולט אור בו ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
    2. בעסק יוצבו מטפי כיבוי מסוג אבקה יבשה במשקל של 6 ק''ג, ביחס של מטפה אחד על כל 200 מ"ר, וזאת נוסף למטפי הכיבוי שנדרש להציב בעמדת כיבוי (אם נדרש). אחד המטפים יוצב בקרבת לוח החשמל.
    3. בדיקת מטפי הכיבוי ותחזוקתם תתבצע לפי האמור בתקן ישראלי ת"י 129, חלק 1 - מטפים מיטלטלים - תחזוקה.
  1. **מערכת החשמל** 
     1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
     2. על גבי לוח החשמל יותקן שלט פולט אור שבו ייכתב "חשמל, לא לכבות במים".
     3. מערכת החשמל תיבדק אחת לחמש שנים.
  2. **מערכת הגפ"מ**
     1. מערכת הגפ"מ המשמשת את העסק תענה לתקן הישראלי ת"י 158 - מתקנים לגזים פחמימניים מעובים (גפ"מ).
  3. **אישורים** 
     1. בעל העסק ישמור את המסמכים המפורטים להלן בשטח העסק בכל עת, ויציגם או ימסרם לאדם המוסמך לבדוק עמידת העסק בדרישות לעיל:

1. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129 חלק 1 - מטפים מיטלטלים - תחזוקה, ונמצאו תקינים.
2. אישור גורם מוסמך כי מערכת החשמל המותקנת במקום נבדקה ונמצאה תקינה בהתאם לחוק החשמל ותקנותיו, כולל תאורת החירום המותקנת במקום. על האישור לכלול התייחסות למיקומו של מפסק החשמל הראשי המיועד לשעת חירום (אם קיים) ולתקינותו וכן טבלה המפרטת את מיקום לוחות החשמל, מספרם ואת גודל החיבור באמפר של כל לוח.
3. אישור על בדיקת התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ). האישור יינתן על ידי בעל רישיון לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו (ובאם קיימת מערכת גז בעסק).
   1. **נספחים**
      1. את פרסומי הרשות הארצית לכבאות והצלה, כולל תיקיית טפסים אחידים לאישורים, אפשר למצוא באתר הרשות הארצית לכבאות והצלה ולהורידם ממנו.

**פרק 5 - הרשות הארצית לכבאות והצלה**

**מכבסה, ניקוי יבש, לרבות הפעלת מכונות כביסה וייבוש אוטומטיות שלא בבניין מגורים לשימוש הדיירים**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום כ"ג בניסן התשפ"ד (1 במאי 2024), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום כ"ג בניסן התשפ"ד (1 במאי 2024), לפי המוקדם מביניהם;**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום כ"ג בניסן התשפ"ד (1 במאי 2024), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012, והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים התשכ"ח-1968 (להלן - החוק), והתקנות על פיו.
   2. **הגדרות**
      1. **"בניין מלאכה או תעשייה חדש"** - מבנה או חלק במבנה המשמש למלאכה או לתעשייה, והמבנה או החלק המשמש למלאכה ותעשייה נבנה בהתאם להיתר לפי חוק התכנון והבנייה, התשכ"ה-1965 או בהתאם לדרישות רשות הכבאות שניתנו לאחר תאריך הראשון לינואר 2012.
      2. **"בניין מלאכה או תעשייה ישן" -** בניין המשמש למלאכה ותעשייה שאינו מבנה תעשייה חדש.
      3. **"ברז כיבוי אש"** - ברז לכיבוי אש המתאים לתקן ישראלי ת"י 448 - "הידרנט לכיבוי אש" על חלקיו לפי פירוט הקטרים הבאים:
3. "2 על זקף, בקוטר "2.
4. "2\*2 על זקף, בקוטר "3.
5. "3 על זקף, בקוטר "3.
6. "3 על זקף, בקוטר "4.
7. "3\*2 על זקף, בקוטר "4.
8. "4 על זקף, בקוטר "6.
9. "3\*2 על זקף, בקוטר "6.
   * 1. **"ברז כיבוי אש בתחום הנכס"** - ברז כיבוי אש הממוקם בתחום הנכס, מחוץ למבנה, אחרי מד המים של הנכס והמחובר לרשת המים העירונית או למאגר מים ומשאבות.
     2. **"ברז כיבוי אש עירוני"** - ברז כיבוי אש הממוקם מחוץ לתחום הנכס לפני מד המים של הנכס והמחובר לרשת המים העירונית.
     3. **"ברז כיבוי אש פנימי"** - ברז כיבוי אש הממוקם בתוך מתחם הנכס, בתוך מבנה, והמחובר לרשת המים העירונית או למאגר מים ומשאבות.
     4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שיש לו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 מערכות לכיבוי אש במים - בקרה, בדיקה ותחזוקה |
| תקניות אמצעי כיבוי במים | מי שהודרך והוסמך על ידי יצרן או ספק גלגילונים לגלגילונים שהותקנו לאחר 1.6.2013 עפ"י תקן ישראלי ת"י 2206 חלק 2 - גלגילון לכיבוי אש - דרישות תכן, התקנה ותחזוקה |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקה מערכת גילוי אש בהתאם לתקן ישראלי ת"י 1220 חלק 11 - מערכות גילוי אש - תחזוקה | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220 חלק 11 - מערכות גילוי אש - תחזוקה |
| סידורי בטיחות אש והצלה בארון חשמל בהתאם לתקן ישראלי ת"י 5210 - מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220 חלק 11 מערכות גילוי אש - תחזוקה |
| תקינות מערכת למסירת הודעת (כריזת חירום) | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220 חלק 11 - מערכות גילוי אש - תחזוקה, או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים) בהתאם לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה | מי שיש לו תו תקן מכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה בהתאם לתקן ישראלי ת"י 5356 חלק 2 - מערכות כיבוי אש: כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356 חלק 2 - מערכות כיבוי אש - כיבוי אש בכימיקלים רטובים |
| התאמה של מערכות בטיחות אש וההצלה להוראת נציב 536- משטר הפעלות מערכות בטיחות אש-אינטגרציה | * + - 1. מהנדס מורשה או מעבדה מוכרת ובעלת הסמכה לתקן ישראלי ת"י 1220 חלק 3 - מערכות גילוי אש - הוראות התקנה ודרישות כלליות       2. גורם מוסמך לפני הוראת נציב 536 - משטר הפעלות מערכות בטיחות אש-אינטגרציה |
| תקינות מערכת שחרור עשן | מהנדס ובלבד שאינו מתכנן המתקן או המערכת |
| תקינות מערכת מיזוג אוויר מרכזית הכוללת תעלות ומדפים בהתאם לתקן ישראלי ת"י 1001 בטיחות אש בבניינים | מהנדס או מורשה מערכות קירור ומיזוג אוויר אשר רשאי לתת אישור כאמור, בהתאם לסוג רישיונו |
| הדרכה בתחום בטיחות אש | הדרכת עובדים תבוצע על ידי מי שמתקיים בו אחד מאלה:   1. עבר השתלמות "ממונים לבטיחות אש" והשתלמות "מדריך בטיחות" במוסד שהוכר על ידי משרד הכלכלה והתעשייה או על ידי רשות הכבאות 2. סיים קורס מדריכים מטעם בית הספר הארצי לכבאות והצלה והיה עובד של איגוד ערים או של מחלקה לשירותי כבאות ברשות מקומית או ברשות הארצית לכבאות והצלה 8 שנים ברציפות לפחות 3. עובד רשות הכבאות שהוא בוגר קורס מדריכים מטעם בית הספר הארצי לכבאות והצלה, או בוגר המכללה הלאומית לכבאות והצלה, או שאושר על ידי מפקד המחוז לביצוע הדרכות לגורמי חוץ ומונה לכך בהתאם להוראת השעה שפורסמה על ידי אגף הדרכה ברשות הכבאות וההצלה 4. מהנדס רשום בפנקס המהנדסים והאדריכלים, במדור בטיחות אש ומניעתה 5. מי שאושר על ידי נציב כבאות והצלה, לאחר שהציג מסמכים המעידים על הכשרתו וניסיונו |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח או מחוץ לבניין או בדלת יציאה חיצונית.
    2. "**גלאי עשן עצמאי**" - גלאי בעל התראה קולית, המכיל סוללת גיבוי ומחובר לרשת החשמל ללא רכזת, העומד באחד מהתנאים האלה:

1. מאושר לפי תקן ישראלי תקן ישראלי ת"י 1220 חלק 5 - מערכות גילוי אש - גלאי עשן עצמאיים.
2. מאושר על ידי מעבדת ANSI/UL 217 ארה"ב.
3. מאושר לפי תקן אירופאי.
   * 1. "**גפ"מ**" - גז פחמימני מעובה כהגדרתו בחוק הגז הפחמימני המעובה, התשפ"א-2020.
     2. **"גז"** - גט"ד או גפ"מ.
     3. **"גט"ד"** - גז טבעי דחוס (CNG - Compressed natural gas) כהגדרתו בצו הגז (בטיחות ורישוי) (גז טבעי דחוס), התש"ע-2010.
     4. "**דלת אש**" - כמשמעותה בתקן ישראלי ת"י 1212 - דלתות אש - עמידות-אש.
     5. "**דרך מוצא**" **(Means of Egress)** - נתיב יציאה מבניין, הפנוי ממכשולים והכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
   * 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, העוסק בתחום ובסוג בדיקות שלגביהן נדרש האישור.
     2. "**חומר לא דליק**" - כמשמעותו בתקן ישראלי ת"י 755 - תגובות בשרפה של חומרי בנייה - שיטות בדיקה וסיווג.
     3. "**חומר ציפוי וגימור**" - חומר המשמש לציפוי, כיסוי או חיפוי, לרבות: טפטים, ציפוי עץ, שטיחים, פרקט, תקרות עץ, בד, או PVC.
     4. "**חומר מסוכן (חומ"ס)**" - כהגדרתו בחוק החומרים המסוכנים, התשנ"ג-1993.
     5. **"חוק הרשות הארצית לכבאות והצלה"** - חוק הרשות הארצית לכבאות והצלה, התשע"ב-2012.
     6. **"חוק התקנים"** - חוק התקנים, התשי"ג-1953.
     7. **"חיבור כבאים להסנקת מים", "חיבור כבאים" (Fire Department Connection)** - חיבור צינור מים בקוטר "3 או "4, הכולל שסתום אל חוזר, חיבור מהיר מדגם שטורץ, מכסה ושרשרת.
     8. "**יציאה**" **(Exit Discharge)** - חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
     9. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
     10. "**מוצא בטוח**" **(Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש והמוביל אל היציאה או אל מחוץ לבניין.
     11. **"מתקן שינוי הלחץ"** - שטח מגודר הכולל מתקן אחד או יותר לשינוי לחץ הגז הטבעי. מתקן שינוי הלחץ יכול לכלול תא פריקה/דחיסה/מילוי אחד או יותר
     12. **"מכלית כביש לגז" או "מכלית"** - רכב מסחרי המשמש למילוי, הובלה ופריקת גז, לרבות מכלי לחץ ניידים, ציוד עזר ובקרה ואביזרים נלווים, מחוברים או מיטלטלים.
     13. **"מזענק"** -תותח מים.
     14. **"מעבדה מאושרת"** - מעבדה שאושרה על ידי הממונה על התקינה במשרד הכלכלה והתעשייה.
     15. **"מעבדה מוכרת"** - מעבדה מאושרת ומוסמכת, שהוכרה על ידי רשות הכבאות וההצלה ושמה פורסם באתר האינטרנט של הרשות.
     16. **"מעבדה מוסמכת"** - מעבדה שקיבלה אישור הסמכה מטעם הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
     17. **"מערכת גילוי אש"** - מערכת ידנית או אוטומטית לגילוי אש או עשן.
     18. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות, באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
     19. "**נותן האישור**" - לעניין פרק זה, עובד רשות הכבאות וההצלה, שהוסמך לכך על-ידי השר לביטחון הפנים.
     20. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
7. מניעת דליקות והתפשטותן.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם.
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
    * 1. **"ציוד כיבוי"** -ציוד, מתקנים וחומרים המשמשים לכיבוי דליקות ומניעתן.
      2. **"רשות הכבאות וההצלה"** -הרשות הארצית לכבאות והצלה שהוקמה בחוק הרשות הארצית לכבאות והצלה, התשע"ב-2012.
      3. **"תא פריקה/ דחיסה/ מילוי**" - עמדה לחניית מכלית או גרורתה, ובה מתקנים לשינוי לחץ הגז הטבעי.
      4. **"תעודת בדיקה"** - תעודת בדיקה בדבר התאמה לתקן, אשר ניתנה לפי סעיף 12 לחוק התקנים.
      5. **"תקן ישראלי (ת"י)"** - תקן ישראלי רשמי או תקן ישראלי כמשמעותו בחוק התקנים.
      6. **"תקנות התכנון והבנייה"** - תקנות התכנון והבניה (בקשה להיתר, תנאיו ואגרות), התש"ל-1970.
      7. **"תעשייה מיוחדת"** - פעילות ברמת סיכון נמוכה (Light Hazard Occupancies) או רמת סיכון רגילה (Ordinary Hazard Occupancies) כמשמעותו של מונח זה בתקן ישראלי ת"י 1596 - מערכות מתזים - התקנה שבמסגרתה נעשה שימוש בחומרים מסוכנים.
      8. **"שינוי מהותי"** - שינוי של כל אחד מאלה במבנה:
13. מרחק הליכה.
14. מספר דרכי מוצא.
15. שינוי ייעוד.
    * 1. **תקן NFPA** - תקן של האגודה הלאומית האמריקאית להגנה בפני אש.
    1. **מסמכים נוספים**
       1. לבקשת רישיון עסק או היתר זמני (להלן - בקשה), יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 - זמינות רשת מים ופריסת ברזי כיבוי, לאחר שנחתם על ידי אחד מאלה:
17. אדריכל
18. מהנדס
19. הנדסאי
20. גורם מוסמך

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת מים כאמור לא תחול על עסק שקיים בו מאגר מים עם היתר בנייה כדין, שאושר על ידי מעבדה מוכרת.

1. בכפוף לדרישת רשות הכבאות וההצלה, על בעל העסק להגיש אחד או יותר מהמסמכים הבאים:
2. תכנית העסק בקנה מידה 1:100 ובה מפורטים כלל סידורי בטיחות האש הנדרשים או הקיימים בעסק מסוג זה.
3. העתק מהיתר הבנייה.
4. לגבי עסק שאינו מקיים את דיני התכנון והבנייה - אישור מהנדס הוועדה המקומית לפי סעיף 8א1 לחוק רישוי עסקים
   * 1. הדרישות הקבועות בסעיף 5.3.1,לא תחולנה על עסק שמקיים את אחד התנאים הבאים**:**
5. הוא אינו מכיל חומרים מסוכנים (חומ"ס).
6. שטחו הכולל הוא עד 100 מ"ר והוא מיועד להכיל עד 50 איש.
   1. **רישום ודיווח**
      1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש על ידו וזאת לכל הפחות 48 שעות לפני מועד הניתוק; לעניין סעיף זה, "מערכת כיבוי אש" - אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
      2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי גם אם אינו טעון היתר, הפוגעות או עשויות לפגוע בסידורי בטיחות האש והצלה בעסק, לכל הפחות שבעה ימים לפני היום בו יתחילו העבודות. עסק שבו יתבצעו עבודות כמפורט בסעיף זה ייתכן שיידרש לעמוד בדרישות נוספות בהתאם לקביעת נותן האישור.
   2. **כללי**
      1. מפרט זה מתייחס לדרישות סידורי בטיחות האש והצלה הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, משטחו ולפי כל דין, ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיף 5.5.1 ו-5.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה, או ההוראות לעניין המשך אכלוס הנכס, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
      4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידה בהוראות דיני התכנון והבנייה.
      5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק, העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה:
7. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן – תחזוקת אמצעי כיבוי אש והצלה).
8. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
   * 1. תיקון הוראות הנציב אליהן מפנה מפרט זה, יחול על העסק בהתאם להוראות סעיף 7ג4 לחוק רישוי עסקים.
   1. **דרכי גישה**
      1. דרכי הגישה לעסק תהיינה פנויות מכל מכשול, בכל עת.
   2. **הפרדות ועמידות אש**

דרישות אלה יתקיימו אם נדרשו בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:

1. קירות בעלי עמידות אש למשך שעתיים לפחות. הקיר יהיה בנוי בהתאם לתקן ישראלי ת"י 931 עמידות אש של אלמנטי בניין - שיטות בדיקה.
2. פתחי הכניסה או היציאה בין השטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים יסגרו על-ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות העומדים בתקן ישראלי ת"י 1212 דלתות-אש - עמידות-אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק יעמדו בתקן ישראלי ת"י 921 תגובות בשרפה של חומרי בנייה. בדיקת אי דליקותם וסיווגם של החומרים תיערך בהתאם לתקן ישראלי ת"י 755 - תגובות בשרפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
   1. **דרכי מוצא**
      1. **פתחי יציאה**
3. בעסק יהיה פתח יציאה אחד ברוחב של 0.9 מ' נטו, לפחות. פתחים נוספים ידרשו אם המרחק אל פתח היציאה מכל נקודה בתוך המבנה לאורך מסלול ההליכה ועד אל היציאה עולה על 30 מטר.
4. בעסק המיועד להכיל למעלה מ-50 איש כיוון הפתיחה של הדלתות בפתחי היציאה יהיה כלפי כיוון המילוט.
5. בעסק המיועד לאחסון חומרים מסוכנים, לייצורם או לשימוש בהם וגודלו עולה על 20 מ"ר, יהיו לפחות שני פתחי יציאה ברוחב של 0.9 מ' נטו כל אחד, וכיוון הפתיחה של הדלתות יהיה כלפי כיוון המילוט.
   * 1. דרכי המוצא, לרבות פתחי היציאה, יהיו פנויים מכל מכשול בכל עת.
     2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף.
   1. **שילוט**
      1. בדרכי המוצא בעסק יותקנו שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
      2. בעסק יותקנו שלטים פולטי אור כמפורט מטה:
6. "חשמל, לא לכבות במים" - על גבי לוחות חשמל.
7. "מפסק זרם ראשי" - סמוך למפסק במקום בולט ונגיש.
8. "עמדת כיבוי אש".
9. "ברז שריפה" - סמוך לברז.
10. "ברז הסנקה לעמדות" - סמוך לברז.
11. "ברז הסנקה למתזים" - סמוך לברז.
12. "אין להשתמש במעלית בזמן שריפה" - סמוך למעלית.
13. "חדר שירות" (בהתאם לשימוש החדר הסקה/דוודים/מיזוג/אשפה וכו').

בשלטים פולטי אור בסעיף זה הכיתוב יהיה על השלט בגוון אדום על רקע צהוב, גובה כתיב האותיות יהיה 3 ס"מ לפחות ועוביין יהיה 7 מ"מ לפחות. השלט ימוקם בסמוך למתקן בגובה של 1.5 מ' לפחות מגובה הרצפה.

* + 1. חומרים מסוכנים ישולטו ויסומנו.
  1. **תאורת חירום**
     1. בעסק תותקן תאורת חירום שתתחיל לפעול ותאיר את דרכי המוצא במקרה של כשל באספקת החשמל או נפילה במתח החשמל.
     2. תאורת החירום תותקן במעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
     3. תאורת החירום תתבסס על גופי תאורה עצמאיים הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חרום יהיו מוזנים משני מעגלי הזנה נפרדים המוזנים ממערכות נפרדות.
     4. גופי תאורת החירום יתאימו לתקן ישראלי ת"י 20, חלק 2.22 מנורות: דרישות מיוחדות -מנורות לתאורת חירום.
  2. **אספקת מים (הכוללת ברזי כיבוי)**
     1. בעסק ששטחו הכולל גדול יותר מ-800 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4 בהתאם לתקן ישראלי ת"י 448 - הידרנט לכיבוי אש חלק 1 וחלק 3 ליד המבנה. לעניין זה ברז כיבוי אש עירוני במרחק של עד 120 מ' מהמבנה יחשב לצורך העניין ברז מן המניין.
     2. לגבי אזור אחסנה חיצוני, ספיקת המים תהיה בכמות הזהה לצריכה הכוללת (ברזי כיבוי אש בתחום הנכס ופנימיים + מערכת מתזים) כזו אשר תוכננה למבנה. בתכנון יש להתייחס לכך שבכל עת הצריכה שנקבעה למערכת המתזים לא תפגע.
     3. יותקן מזענק נייח בספיקה של כ-900 ל/ד לפחות, לצורך הסלנה על מכלית כביש או מתקני שינוי לחץ של גט"ד, אם קיימים כאלו בעסק. אספקת המים למזענק תיחשב במניין אספקת המים הכוללת לעסק.
     4. בעסק בעל 3 קומות ומעלה, יותקן חיבור כבאים להסנקת המים לברזי הכיבוי המותקנים בעסק. ברז ההסנקה יוצב מחוץ לעסק במרחק שלא יעלה על 6 מטרים מקצהו. דרישה זו תתקיים אם נדרשה בתנאים להיתר בניה או בעקבות שינוי מהותי המחייב שינוי בתנאי ההיתר.
  3. **ציוד כיבוי**
     1. בעסק ששטחו עד 200 מ"ר, יותקן גלגלון כיבוי אש עם זרנוק בקוטר "3/4 עם מזנק צמוד כך שייתן מענה לכיסוי כל שטח העסק. תשתית הצינורות לגלגלון תהיה ממתכת; במידה וקיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
     2. בעסק ששטחו מעל 200 מ"ר תותקנה עמדות כיבוי אש כך שיתנו מענה לכיסוי כל שטחו העסק.
     3. כל אחת מעמדות הכיבוי תכיל:

1. ברז כיבוי, בקוטר "2.
2. 2 זרנוקים, בקוטר "2 ובאורך 15 מ' כל אחד.
3. מזנק, בקוטר "2.
4. גלגלון עם צינור, בקוטר "3/4 עם מזנק צמוד.
5. מטפה אבקה, במשקל של 6 ק''ג.

הציוד יאוחסן בארון שמידותיו לא יפחתו מ: גובה 120 ס''מ, רוחב 80 ס''מ, ועומק 30 ס''מ. על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהא מתכת.
    2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129, חלק 2 - מטפים מיטלטלים: התאמה, התקנה וסימון. בדיקת המטפים ותחזוקתם תתבצע לפי האמור בתקן ישראלי ת"י 129, חלק 1 - מטפים מיטלטלים - תחזוקה.
    3. בעסק בו קיימת אחסנה חיצונית יהיה רשאי נותן האישור להורות לבעל העסק לנקוט, להתקין או להציב בעסק סידורי בטיחות אש והצלה נוספים, כגון: מזענקים, מערכות קצף כיבוי, אבקות וחומרי כיבוי, מערכות שאיבה, אגירה ו/או הסנקת מים ניידות או נייחות בהתאם למסקנות סקר סיכונים שנדרש ואושר על ידי נותן האישור.
    4. בעסק בו קיימת אחסנה חיצונית יורה נותן האישור על סוג סידורי בטיחות אש והצלה נוספים, מיקומם ופריסתם, מספרם, מאפייניהם וכיוצא באלה.
  1. **מערכת מתזים**
     1. במקומות המפורטים להלן תתוכנן ותותקן מערכת כיבוי אש אוטומטית במים על פי תקן הישראלי תקן ישראלי ת"י 1596 - מערכות מתזים - התקנה (להלן - מערכת מתזים):

1. בבניין מלאכה או תעשייה חדש או ישן ששטחו הכולל מ-500 מ"ר ומעלה.
2. בבניין מלאכה או תעשייה חדש או ישן בעל 3 קומות או יותר - בכל שטחי הבניין.
3. נותן האישור יהיה רשאי להורות לבעל העסק לבצע סקר סיכונים בבניין או בחלק מבניין המשמש לתעשייה מיוחדת, ובהתאם למסקנות סקר הסיכונים שדרש ואישר נותן האישור להורות על התקנת מערכת כיבוי אש אוטומטית אחרת בו.
   * 1. אם אין הפרדות אש בין יעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
     2. לנותן האישור יוגשו האישורים הבאים:
4. אישור מעבדה מוכרת והעתק הצהרת מהנדס על התאמת התכנון של מערכת המתזים לתקן ישראלי ת"י  1596 - מערכות מתזים - התקנה.
5. אישור מעבדה מוכרת על התקנת המערכת והתאמתה לתקן ישראלי ת"י 1596 -מערכות מתזים - התקנה.
   * 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון: אזור אחסנה, אזור משרדים, אזור מכירות וכו').
     2. בדיקת מערכת המתזים תתבצע על פי תקן ישראלי ת"י 1928 - מערכות לכיבוי אש במים: בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
   1. **מערכת מתזים במתקני גט"ד**
      1. בכל תא פריקה/דחיסה/מילוי גט"ד המיועד למכלית כביש או אחסון גט"ד נייד, תותקן מערכת בהתאם לתקן NFPA 15 - Standard for Water Spray Fixed Systems for Fire Protection לפי סעיף 7.4 "הגנה מחשיפה" (Exposure protection). מערכת הקירור תגן על מלוא שטח הפנים של מכלית הכביש או האחסון הנייד. המערכת תופעל באופן אוטומטי על ידי מערכת גלאי הלהבה או בהפעלה ידנית מלוח פיקוד כבאים.
   2. **מערכת גילוי אש ועשן**
      1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות במקרים ובמקומות הבאים:
6. בבניין מלאכה או תעשייה חדש ששטחו הכולל מ-500 מ"ר ומעלה בפרוזדורים המשמשים חלק מדרך המוצא.
7. בבניין מלאכה או תעשייה חדש בעל 3 קומות או יותר – בפרוזדורים המשמשים חלק מדרך המוצא;
8. במתקן גט"ד שקיים בו מתקן שינוי לחץ המותקן בתוך מבנה, יותקנו גלאי אש מסוג חום או להבה.
9. במתקן גט"ד שקיים בו מתקן שינוי לחץ המותקן מחוץ למבנה (בחלל פתוח), תותקן מערכת גלאי להבה המתאימה לזיהוי שריפת מתאן. מיקום הגלאים יהיה בהתאם להנחיות היצרן ולכיסוי אופטימלי של אזור הסיכון.
10. בתוך כל תא פריקה/דחיסה/מילוי של גט"ד יותקן גלאי להבה אחד או יותר, בפריסה המתאימה למבנה התא וגודלו, לרבות בעת חניית המכלית, וזאת בהתאם להנחיות היצרן ולכיסוי אופטימלי.
11. במתקן פריקה/דחיסה/מילוי של גט"ד שקיים בו מתקן שינוי לחץ מותקן בתוך מבנה, יותקנו גלאי אש מסוג חום או להבה.
12. נותן האישור יהיה רשאי להורות לבעל העסק לבצע סקר סיכונים בבניין או בחלק מהבניין המשמש לתעשייה מיוחדת, ובהתאם למסקנות סקר הסיכונים שדרש ואישר נותן האישור להורות על התקנת מערכת גילוי אש ועשן.
    * 1. במבנה יביל לפי תקן ישראלי ת"י 931 - עמידות אש של אלמנטי בניין - שיטות בדיקה, יש להתקין גלאי עצמאי על פי תקן הישראלי ת"י 1220 חלק 5 - מערכות גילוי אש - גלאי עשן עצמאיים;
      2. בדיקת מערכת גילוי האש והעשן תתבצע על פי תקן ישראלי ת"י 1220 חלק 11 - מערכות גילוי אש - תחזוקה. העתק מתעודת הבדיקה, שתיערך לפי נספח ג' לתקן הנ"ל, יוגש לנותן האישור.
    1. **מערכת החשמל** 
       1. בלוחות חשמל הממוקמים בעסק תותקנה המערכות הבאות:
13. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
14. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח החשמל ממקור ההזנה.
15. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
16. על אף האמור בסעיף 5.16.1.(3), בלוח חשמל בעל זרם של 100 אמפר ומעלה, אין חובה להתקין מערכת כיבוי אוטומטית בלוח בהתקיים אחת מהחלופות הבאות:
17. הלוח עומד בדרישות תקן ישראלי 61439 , חלק 2 - לוחות מיתוג ובקרה למתח נמוך - לוחות הספק. (חובה להציג אישור מעבדה על התאמת הלוח לתקן ישראלי ת"י 61439).
18. מתקיימות בלוח הדרישות הבאות במצטבר:
    1. מותקן בו גלאי עשן.
    2. מותקנת בו מערכת ניתוק לוח החשמל ממקור הזנה.
    3. הלוח נמצא באזור כיסוי של מערכת כיבוי אוטומטית (ספרינקלרים).
       1. מערכת גילוי האש או העשן המותקנת בלוח החשמל, תותקן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
       2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210 - מערכות לכיבוי-אש בארוסול או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
       3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
       4. מערכת גילוי אש ועשן המותקנת בלוח החשמל, תתוחזק במצב תקין, בכל עת.
       5. מתקני החשמל בעסק יבדקו באופן תקופתי ועל פי כל דין.
    4. **מערכת שליטה בעשן**

דרישה זו תתקיים במידה ונדרשה בתנאים להיתר בניה או בעקבות שינוי מהותי המחייב שינוי בתנאי ההיתר.

* + 1. בעסק ששטחו עולה על 500 מ"ר ובחלקי המבנה אחרים (כגון: מחסנים, חדרים טכניים וכו') , יהיו סידורי שליטה בעשן בהתאם לקבוע בפרק ה' ובפרט 3.5.2.1 פרק ג' לתוספת השנייה לתקנות התכנון והבנייה.
  1. **מערכת מיזוג אוויר**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה לנדרש בתקן ישראלי ת"י 1001 - בטיחות אש בבניינים.דרישה זאת נדרשת כאשר מותקנת מערכת מיזוג אויר מרכזית הכוללת תעלות ומדפי אש.
  1. **מערכת למסירת הודעות (כריזת חירום)**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שמתקיימות בו אחת מהדרישות הבאות, תותקן מערכת למסירת הודעות (כריזת חירום):

1. השטח הכולל של הבניין עולה על 2,000 מ''ר.
2. הבניין בעל 3 קומות או יותר.
   1. **חומרים מסוכנים**
      1. על בעל העסק להגיש לנותן האישור היתר רעלים מהמשרד להגנת הסביבה, הכולל את כל סוגי החומרים המסוכנים המאוחסנים במקום (אם נדרש).
   2. **מקור מתח חלופי**
      1. בעסק בו נדרש להתקין משאבות מים לכיבוי אש או מפוחי יניקת עשן לפי מפרט זה או על פי כל דין, יותקן מקור מתח חלופי אשר יהיה בכוחו לספק גם זרם חשמל בשעת חירום, להפעלתם.
   3. **לוח פיקוד כבאים**

דרישה זו תתקיים אם נדרשה בתנאים להיתר בניה או בעקבות שינוי מהותי המחייב שינוי בתנאי ההיתר.

* + 1. בעסק שנדרש על פי דין להתקין מערכות מתזים, גלאים וניהול עשן או מערכות נוספות שנקבעו לעניין זה על-ידי נותן האישור, יותקן לוח פיקוד כבאים הכולל את הרכיבים או המערכות הבאות, אם הם קיימים או נדרשים על פי דין:

1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה בהתאם לתקן ישראלי ת"י 1220 חלק 3 - מערכות גילוי אש - הוראות התקנה ודרישות כלליות.
3. רכיבים מבוקרים יכללו לכל הפחות:

ברז שליטה.

אספקת חשמל או דלק למשאבת מים של מערכת המתזים.

נתוני מצב פעולה של משאבת המים (דומם/פועל).

התראה קולית וחזותית תתקבל ברכזת גילוי אש. אם קיימת עמדת בקרה מאוישת תתקבל ההתראה גם בעמדה זו.

דיווח להפעלת מערכות כיבוי בלוחות חשמל/ מנדפים.

1. עמדת להפעלת כריזת חירום ואזעקה.
2. לוח הפעלת מפוחים לשחרור העשן יכלול מתג בורר תלת-מצבי להפעלת מערכות של שליטה בעשן, מתג בורר תלת-מצבי לשליטה במערכת על לחץ ומתג שליטה בפתחי שחרור עשן אוטומטיים.
3. לוח פיקוד לחשמל.
4. לוח פיקוד לגנרטור חירום, כזה אשר יכלול גם נוריות חווי המורות על מצב הגנרטור: מצב מפסק אוטו' סגור, תקלה בגנרטור, מצב מד סולר, מצב כמות שמן ומצב טעינה מצבר הגנרטור.
5. לוח שליטה ובקרה על מעליות הבניין.
6. תיק חירום של הבניין הכולל את תכניות הבניין ואת תכנית בטיחות האש.
   1. **משטר הפעלות של מערכות בטיחות האש - אינטגרציה**
      1. בדיקת משטר הפעלות (אינטגרציה) תידרש בהתאם להוראת נציב 536- משטר הפעלות מערכות בטיחות אש - אינטגרציה  אם נדרשת מערכת גילוי אש, מערכת התרעת אש או מערכת כיבוי אש אוטומטית לפיקוד או לבקרה על מערכות מבין קבוצות המערכות המפורטות להלן:
7. מערכות הנמנות על מערכות שליטה בעשן;
8. מערכות הנמנות על הפרדות אש ועשן.
   * 1. הבדיקה תיערך בהתאם להוראת נציב 536 - משטר הפעלות מערכות בטיחות אש -אינטגרציה. אישור על ביצועה יועבר לנותן האישור. אם קיימת מערכת שחרור עשן מאולצת, תצורף לאישור גם טבלת משטר בדיקה.
   1. **מערכת הגפ"מ**
      1. מערכת הגפ"מ המשמשת את העסק תהיה בהתאם לתקן ישראלי ת"י 158 - מתקנים לגזים פחמימניים מעובים (גפ"מ).
      2. אם קיימת מערכת בישול מסחרית ("מנדפים") בעסק - יש להתקין מערכת כיבוי במנדפים, לרבות ניתוק ממקור אנרגיה בהתאם לתקן ישראלי ת"י 5356 חלק 2 - מערכות כיבוי אש - כיבוי אש בכימיקלים רטובים. יש לקבל אישור בכתב על התאמת המערכת לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים. העתק מתעודת הבדיקה תוגש לנותן האישור.
      3. מערכת הגפ"מ, המכשירים והאביזרים לצריכת גפ"מ והמנדפים הקיימים בעסק, יתוחזקו במצב תקין, בכל עת.
   2. **תיק שטח ומפעל**
      1. בעל עסק ששטחו הכולל עולה על 2,000 מ"ר, יגיש לנותן האישור אחד מאלה:
9. תיק שטח עבור כל שטח העסק והמבנים הקיימים בו, אשר יוכן על-פי הוראת נציב 503 - הכנת תיק שטח בהתאמות הנדרשות (להלן - "תיק שטח").
10. עותק "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993 (להלן - "תיק מפעל").
    * 1. בעל עסק ששטחו הכולל הוא עד 2,000 מ"ר ונידרש להכין על-פי דין "תיק מפעל", יגיש לנותן האישור עותק של "תיק המפעל".
      2. בעל העסק ישמור על תיק השטח או עותק תיק המפעל לפי העניין, מעודכן בכל עת.
      3. בעל העסק יגיש לנותן האישור תיק שטח או עותק תיק מפעל לפי העניין, מעודכן לפחות אחת לשנה קלנדרית.
      4. בעל העסק יעדכן את תיק השטח או עותק תיק המפעל לפי העניין, בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
    1. **הדרכה ותרגול**
       1. בעסק ששטחו עולה על 10,000 מ"ר, נותן האישור יהיה רשאי להורות לבעל העסק לקיים לעובדיו הדרכה ותרגול בתחום בטיחות האש.
       2. נותן האישור יורה על תדירות והיקף פעולות ההדרכה והתרגול, נושאי ההדרכה והתרגול והכשירות, ההכשרה וההסמכה של המדריכים.
    2. **צוות כיבוי והצלה מפעלי**
       1. בהתאם להוראות נציב כבאות והצלה, או לתקנות מכוח פרק ד', סימן ג', לחוק הרשות הארצית לכבאות והצלה, התשע"ב-2012 (להלן - החוק) או לתקנות מכוח סעיף 42 לחוק, נותן האישור יהיה רשאי להורות לבעל העסק, לקיים בעסקו צוות כיבוי והצלה בעל הכשרה לפעול באירוע כבאות והצלה עד להגעת כוחות רשות הכבאות וההצלה למקום האירוע, ולסייע לרשות בפעולותיה עם הגיעה למקום האירוע, וכן להורות על חובת העסקת ממונה בטיחות אש והצלה בעסק.
       2. אם נדרש בעל עסק לקיים בעסקו צוות כיבוי והצלה - נותן האישור יורה על הרכב צוות הכיבוי וההצלה בעסק, ציודו, הכשרתו, אימוניו, דרכי פעולתו, וכל הוראה אחרת הדרושה למילוי תפקידו.
       3. אם נדרש בעל עסק לעסקת ממונה בטיחות אש - נותן האישור יורה על תנאי כשירותו, הכשרתו והסמכתו.
    3. **אחסנה חיצונית**
       1. נותן האישור יהיה רשאי לקבוע לבעל העסק הוראות בעניינים הנוגעים לאחסנה חיצונית, לרבות: גובה האחסנה, היקף האחסנה, שטח האחסנה, רוחב האחסנה, סוג החומרים המאוחסנים, דרכי גישה לשטח האחסנה, סימון ושילוט, סידורי בטיחות אש והצלה שיש להתקין במקום וכיוצא באלה – והכל בהתאם למסקנות סקר הסיכונים אשר נדרש, ואושר, על ידי נותן האישור.
    4. **מתקן פוטו-וולטאי**
       1. נותן האישור יהיה רשאי לקבוע הוראות המחייבות את בעל העסק בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מתקן פוטו-וולטאי) המותקנת בשטח העסק, לרבות סימון, שילוט וכן סידורי בטיחותאש והצלה אותם יש להתקין במתקן ובסביבתו בנוסף על הדרישה להמצאת מסמכים ואישורים על עמידתו של המתקן בדרישות כל דין.
    5. **אישורים** 
       1. בכל מקום בו צוינו במסמך תנאים זה כי יש להעביר מסמכים, אישורים, דיווחים וכיו"ב לנותן האישור. בהתאם לכך, יועבר המידע הנדרש למדור ההגנה מאש בתחנה האזורית שבשטח אחריותה ממוקם העסק, לפי רשימת הכתובת והטלפונים המופיעים באתר האינטרנט של הרשות הארצית לכבאות והצלה או לגורם אחר, אשר פרטיו יימסרו לבעל העסק.
       2. על פי דרישת נותן האישור כאשר לא נעשה בעסק שינוי מהותי, ימציא בעל העסק מסמכים הכוללים אישורים ותעודות בדיקת תחזוקה על תקינותו של ציוד הכיבוי, ובכלל זה:
11. אישור כי עמדות כיבוי האש תקינות ושמישות. גלגלון שהותקן לאחר 01.06.2013 נבדק בהתאם לתקן ישראלי ת"י 2206 חלק 2 - גלגלון לכיבוי אש - דרישות תכן, התקנה ותחזוקה.
12. אישור מאת גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה, ונמצאו תקינים.
13. אישור כי מערכת החשמל המותקנת במקום, נבדקה ונמצאה תקינה בהתאם לחוק החשמל התשי"ד-1954 (להלן - "חוק החשמל") ותקנותיו, כולל תאורת החירום המותקנת במקום. על האישור לכלול התייחסות למיקום מפסק החשמל הראשי לשעת חירום ולתקינותו, התייחסות למתקן פוטו-וולטאי (אם קיים) וכן טבלה המפרטת את מיקום לוחות החשמל, מספרם ואת גודל החיבור באמפר של כל לוח. האישור יינתן על-ידי בעל רישיון בתוקף לעבודות חשמל לפי חוק החשמל רשאי לתת אישור כאמור, בהתאם לסוג רישיונו.
14. אישור על בדיקת התאמתה ותקינותה של מערכת הגז לתקן ישראלי ת"י 158 -מתקנים לגזים פחמימניים מעובים (גפ"מ). האישור יינתן על ידי בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו.
15. אישור גורם מוסמך המעיד על תקינותה של המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220 חלק 11 - מערכות גילוי אש - תחזוקה.
16. אישור מאת גורם מוסמך אשר מעיד על כך שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 - מערכות לכיבוי-אש בארוסול או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
17. אישור גורם מוסמך כי מערכת מסירת ההודעות (כריזת חירום) אשר מותקנת במקום, נבדקה ונמצאה תקינה בהתאם לתקן ישראלי ת"י 1220 חלק 3 או לדרישות תקן 72-NFPA או מפרט משטרת ישראל 160.1, 160 וזאת בהתאם לשיטת ההתקנה של המערכת. באישור יפורט את סוג התקן או המפרט על פיו התבצעה הבדיקה.
18. אישור מאת גורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאם התקן הישראלי ת"י 1928 - מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
19. אישור כי גנרטור החירום נבדק ונמצא תקין. האישור יינתן על-ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
20. אישור מאת גורם מוסמך, כי מערכות בטיחות האש וההצלה תואמות את דרישות הוראת הנציב 536 - משטר הפעלות מערכות בטיחות אש-אינטגרציה. אם קיימת מערכת שחרור עשן מאולצת תצורף לאישור גם טבלת "משטר בדיקה" ופירוט של סוג המערכת.
21. אישור מאת גורם מוסמך המעיד כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
22. אישור גורם מוסמך, כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001 - בטיחות אש בבניינים.
23. אישור על ניקוי ארובות ומנדפים בהתאם לתקן ישראלי ת"י 1001 חלק 6 - בטיחות אש בבניינים - בקרת אוורור והגנה מפני אש במערכות בישול מסחריות (אם אכן קיימים ארובות ומנדפים).
24. אישור מגורם מוסמך כי מערכת הכיבוי במערכת בישול מסחרית ("מנדפים"), לרבות ניתוק ממקור אנרגיה נבדקה ונמצאה תקינה בהתאם לתקן ישראלי ת"י 5356 חלק 2 - מערכות כיבוי אש - כיבוי אש בכימיקלים רטובים (אם קיימים מנדפים).
    * 1. התקנה של סידורי בטיחות אש והצלה ואמצעי כיבוי או שינוי מהותי בהם, ובכלל זה של אלה המפורטים להלן, מחייבים את בעל העסק בהמצאת אישורים, כלדקמן:
25. אישור מעבדה מוכרת או מהנדס חשמל מטעם הקבלן או יועץ חשמל שהתמנה כעורך משנה לבקשה להיתר בנייה לגלאי עצמאי אשר מעיד על התאמה לתקן ישראלי ת"י 1220 חלק 5 - מערכות גילוי אש - גלאי עשן עצמאיים.
26. אישור מאת מעבדה מוכרת כי מערכת גילוי אש ועשן תוכננה והותקנה בהתאם לתקן ישראלי ת"י 1220 חלק 3 - מערכות גילוי אש: הוראות התקנה ודרישות כלליות. בהתקנה של גלאי אש ועשן כאמור אשר מספרם אינו עולה על , אישור יכול שיינתן ע"י חברה בתו תקן לתחזוקת מערכות גילוי אש ועשן לפי תקן ישראלי ת"י 1220 חלק 11 - מערכות גילוי אש - תחזוקה.
27. אישור מעבדה מוכרת על כך שמערכת כיבוי האש במים תוכננה והותקנה בהתאם לתקן ישראלי ת"י 1596 - מערכות מתזים: התקנה: בהתקנה של עד 10 מתזים כאמור, אישור אשר יכול להינתן ע"י חברה בתו תקן לתחזוקת מערכות כיבוי אש במים לפי תקן ישראלי ת"י 1928 - מערכות לכיבוי אש במים: בקרה, בדיקה ותחזוקה.
28. אישור מעבדה מוכרת כי מערכת כיבוי אש בגז תוכננה והותקנה בהתאם לתקן ישראלי ת"י 1597 - מערכות כיבוי אש אוטומטיות בגז כיבוי.
29. אישור מאת מעבדה מוכרת כי מערכת כיבוי בארוסול תוכננה והותקנה בהתאם לתקן ישראלי ת"י 5210 - מערכות לכיבוי-אש בארוסול.
30. אישור מעבדה מוכרת כי מערכת כיבוי אש בכימיקלים רטובים תוכננה והותקנה בהתאם לתקן ישראלי ת"י 5356 חלק 2 - מערכות כיבוי אש - כיבוי אש בכימיקלים רטובים.
31. אישור מעבדה מוכרת כי מערכת מיזוג אויר (מובילי אוויר) תוכננה והותקנה עפ"י תקן ישראלי ת"י 1001 חלק 1.1 - בטיחות אש בבניינים - מערכות מיזוג אוויר ואוורור. הנ"ל יחול במקרים הבאים:
32. המבנה בעל מספר קומות, ויותר מקומה אחת, ובו פירי אוורור חוצים בין הקומות.
33. קיימים מדפים ודמפרים אשר נועדו לייצר הפרדת אש בין עסקים סמוכים ושימושים שונים.
34. אישור מעבדה מוכרת כי מנדפים לבישול/לטיגון תוכננו והותקנו בהתאם לתקן ישראלי ת"י 1001 חלק 6 - אש בבניינים - בקרת אוורור והגנה מפני אש במערכות בישול מסחריות.
35. אישור המעיד על בדיקת אינטגרציה בין מערכות בטיחות אש כנדרש בהוראת הנציב 536, וכי הבדיקה נמצאת תקינה. האישור יינתן על ידי מהנדס מורשה או מעבדה מוכרת ובעלת הסמכה לתקן ישראלי ת"י 1220 חלק 3 למערכות גילוי אש: הוראות התקנה ודרישות כלליות. לאישור תצורף טבלת משטר הפעלות.
36. אישור מעבדה מאושרת המעיד על תקינות מערכת הגז בהתאם לתקן ישראלי ת"י 158 - מתקנים לגזים פחמימניים מעובים (גפ"מ).
37. אישור מעבדה מוכרת כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220 חלק 3 מערכות גילוי אש: הוראות התקנה ודרישות כלליות.
38. אישור מעבדה מוכרת כי התאמת חומרי בניה וגימור בוצעו עפ"י תקן ישראלי ת"י 921 - תגובות בשריפה של חומרי בניה- חלק רלוונטי.
39. אישור מעבדה מוכרת כי מערכת שליטה בעשן תוכננה והותקנה עפ"י תקן ישראלי ת"י 1001 חלק 2.2 - בטיחות אש בבניינים: מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
40. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001 חלק 7 - בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודה הבדיקה תצורף הצהרת מהנדס מתכנן (נספח א) המערכת כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [ מספר] (אם נדרש).
    1. **נספחים**
       1. פרסומי הרשות הארצית לכבאות והצלה על תיקיית הטפסים האחידים לאישורים ניתנים לקריאה ולהורדה מאתר הרשות הארצית לכבאות והצלה.

**נספח א'**

תאריך:\_\_\_\_\_\_\_

לכבוד:

הרשות הארצית לכבאות והצלה -

מדור 'הגנה מאש'

**הצהרת מהנדס המתכנן מערכות שליטה לחום ולעשן –** מפוחים מונעים על ידי חשמל להוצאת עשן וחום

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א – 1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. בגוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_\_